
       Şcoala Gimnazialã Specialã Nr. 10

  B-dul Bucureștii Noi, Nr. 122A, Sector 1, BUCURESTI

                                                     Tel. / Fax: 0213141030, e-mail: scoala_10@yahoo.com




CAPITOLUL I.  DISPOZIŢII GENERALE
Regulamentul de organizare şi funcţionare a unităţilor de învăţământ preuniversitar, denumit în continuare regulament, cuprinde norme referitoare la organizarea şi funcţionarea unităţilor de învăţământ preuniversitar de stat şi particular, în conformitate cu Legea învăţământului nr. 198/2023
Unităţile de învăţământ sunt organizate şi funcţionează în baza legislaţiei generale şi speciale, a actelor normative elaborate de Ministerul Educaţiei, a prezentului regulament, a deciziilor inspectoratului şcolar şi a regulamentului intern al fiecărei unităţi.
Regulamentul intern este aprobat de Consiliul de administraţie, cu participarea reprezentanţilor organizaţiilor sindicale, recunoscute la nivel de ramură, existente în şcoală şi cuprinde reglementări specifice condiţiilor concrete de desfăşurare a activităţii, în concordanţă cu prevederile legale, în vigoare.
Regulamentul intern se propune şi se dezbate de către consiliul profesoral, la care participă, cu drept de vot, şi personalul didactic auxiliar şi nedidactic, reprezentanţi ai părinţilor.
Respectarea regulamentului intern este obligatorie pentru tot personalul salariat al unităţii de învăţământ, pentru elevii şi părinţii/reprezentanţii legali ai acestora.
În incinta unităţilor de învăţământ preuniversitar sunt interzise, potrivit legii, crearea şi funcţionarea oricăror formaţiuni politice, organizarea şi desfăşurarea activităţilor de propagandă politică şi prozelitism religios, orice formă de activitate care încalcă normele convieţuirii sociale, care pun în pericol sănătatea fizică, psihică a elevilor, a personalului didactic, didactic auxiliar şi nedidactic. 
Fumatul este interzis în conformitate cu legislatia în vigoare.
Anul şcolar începe la 1 septembrie şi se încheie la 31 august din anul calendaristic următor.
Structura   anului   şcolar,   respectiv   perioadele   de   desfăşurare   a cursurilor, a vacanţelor şi a sesiunilor de examene se stabilesc prin ordin al Ministerul Educaţiei,   după   consultarea   reprezentanţilor federaţiilor sindicale, reprezentative la nivel de ramură - învăţământ. Suspendarea cursurilor şcolare se poate face, după caz:
a)
 la nivelul unităţii de învăţământ, la cererea directorului, după consultarea sindicatelor şi cu aprobarea inspectorului şcolar general;
b)
 la  nivelul   grupurilor   de   unităţi   din   acelaşi  judeţ/municipiu Bucureşti, la cererea inspectorului şcolar general, cu aprobarea Ministerul Educaţiei Naționale;
c) la nivel regional sau naţional, prin ordinul Ministerul Educaţiei Naționale.
Suspendarea cursurilor este urmată de măsuri privind parcurgerea integrală a programei şcolare până la sfârşitul semestrului, respectiv al anului şcolar. Aceste măsuri se stabilesc prin decizie a directorului unităţii/unităţilor de învăţământ.
Organizarea şi funcţionarea unităţilor de învăţământ special sunt reglementate prin regulament specific, aprobat prin ordin al ministrului.
Copiii cu deficienţe mentale uşoare şi medii pot fi înscrişi în clasa I în şcoala de masă cea mai apropiată de domiciliul acestora sau la o altă şcoală, la solicitarea părinţilor.
Elevii cu alte tipuri sau grade de deficienţă pot fi înscrişi în clasa I sau integraţi în şcoala de masă, la cererea părinţilor.
Toţi elevii cu deficienţe, care frecventează învăţământul de masă, beneficiază de:
a)  asistenţă psihopedagogică şi de specialitate, acordată de cadre didactice itinerante;
b)  toate drepturile privind ocrotirea şi asistenţa socială, stipulate de prevederile legislaţiei în vigoare.

Personalul didactic care se ocupă de instrucţia, educaţia, reabilitarea, recuperarea şi integrarea şcolară şi socială a copiilor cu cerinţe educative speciale se socoteşte personal care activează în sfera educaţiei speciale şi beneficiază de prevederile legislaţiei referitoare la învăţământul special.
Întrucât dispun de dotări corespunzătoare şi de personal specializat, unităţile de învăţământ special pot oferi şcolilor de masă următoarele tipuri de servicii:
a)  activităţi de învăţare individualizată;
b)  activităţi de adaptare curriculară şi de evaluare;
c)  activităţi individualizate de intervenţie;
d)  terapii specifice pentru: dificultăţi de învăţare, tulburări de limbaj, dificultăţi de dezvoltare, dificultăţi de adaptare;
e)  psihodiagnoză, proiectare, prognoză psihologică;
f)  consiliere pentru elevi şi părinţi;
g)  orientare şcolară şi profesională;
h) asistenţă la domiciliu, pentru persoanele nedeplasabile;
i) consiliere psihopedagogică pentru profesorii care predau în şcolile de masă.
Elevii cu cerinţe educative speciale, integraţi în învăţământul de masă, beneficiază de planuri de învăţămân , de programe şcolare adaptate, precum şi de programe de intervenţie personalizate.
În unităţile de învăţământ special, pot să funcţioneze grupe de preşcolari şi clase din şcolile de masă, urmând ca ambele categorii de elevi să beneficieze de servicii de specialitate competente şi eficiente.
Şcolile speciale, care primesc asemenea clase, îşi vor schimba structura, organizarea, componenţa, conţinutul şi obiectivele de realizat şi vor înceta să se numească şcoli speciale.
Tipul şi forma de şcolarizare a copiilor cu deficienţe sunt dependente numai de tipul şi de gradul deficienţei acestora. Elevii cu deficienţe, integraţi în învăţământul de masă, au aceleaşi drepturi şi obligaţii ca şi ceilalţi elevi.
Elevilor cu deficienţe, şcolarizaţi în unităţi de învăţământ special, din alte judeţe decât din judeţul de domiciliu, li se asigură finanţarea deplasării, a mesei şi a cazării de către consiliul judeţean al judeţului de domiciliu al acestora.
Finanţarea Invăţământului Special şi Special Integrat se face din buget sectorului unde funcţionează şcoala indiferent de domiciliul elevilor şcolarizaţi.
CAPITOLUL II. ORGANIZAREA ŞCOLII SPECIALE NR. 10
· Şcoala Specială Nr. 10 este situată la adresa Bdul Bucureștii Noi nr. 122 A, sector 1;
· Şcoala a fost înfiinţată în anul 1976, conform dispoziţiei ISMB nr. 635/07.05.1976.
· Prin  programul   său,  şcoala valorifică şi  stimulează capacităţile, disponibilităţile cognitive, afective, relaţionale, şi social-adaptative ale elevilor, în vederea reabilitării, recuperării deficienţelor constatate.
· Insemnele specifice Scolii Gimnaziale Speciale se refera la folosirea unor insigne sau legitimatii cu datele  Scolii Gimnaziale Speciale nr. 10.
· Prezentul „Regulament de ordine interioară" a fost elaborat pe baza legislaţiei şcolare:
a)  Legea învăţământului nr. 198/2023, cu modificările și completările ulterioare;
b)   (2) În învățământul preuniversitar obligatoriu, începând cu grupa mică din învățământul preșcolar, educația specială se va realiza în baza unui sistem de sprijin pe 4 niveluri, astfel:


a) sprijin special de nivel I - bazal;

b) sprijin special de nivel II - suplimentar;

c) sprijin special de nivel III - intensiv;

d) sprijin special de nivel IV - special.

(3) Sprijinul special de nivel I - bazal - reprezintă o formă de educație specială de care beneficiază preșcolarii/elevii identificați cu CES‚ inclusiv dizabilități și tulburări specifice de învățare‚ în urma evaluării complexe‚ care urmează curriculumul învățământului de masă‚ în sala de clasă‚ prin flexibilizarea predării cadrului didactic de la clasă‚ în unitatea de învățământ‚ prin acces la instrumente compensatorii/de dispensare și/sau utilizare de tehnologii asistive.

(4) Elevii cu nivel de sprijin I - bazal - beneficiază de asistență psihopedagogică și de intervenții de specialitate din partea echipei multidisciplinare, cu profesori-logopezi, profesori psihopedagogi, profesori kinetoterapeuți, profesori-consilieri școlari, profesori-psihologi școlari, analiști comportamentali, asistenți sociali, după caz, precum și de activități pentru sprijin educațional oferite de către cadre didactice de sprijin și itinerante, în raport cu nevoile acestora, în spații dedicate, inclusiv din centrele școlare de educație incluzivă, din CJRAE/CMBRAE sau din unități de învățământ liceal special.

(5) Sprijinul special de nivel II - suplimentar - reprezintă o formă de educație specială de care beneficiază preșcolarii/elevii identificați cu CES, inclusiv cu dizabilități și tulburări specifice de învățare, inclusiv cei aflați anterior în nivelul de sprijin I - bazal care necesită adaptări curriculare parțiale, activități de suport educațional individualizat sau în grupuri de lucru mici, asigurat de cadre didactice de sprijin, în timpul și în afara orelor de curs, în sala de clasă și/sau în camerele-resursă pentru suport educațional și psihopedagogic și alte spații dedicate, inclusiv din centrele școlare de educație incluzivă, din CJRAE/CMBRAE sau din unități de învățământ special.

(6) Preșcolarii și elevii cu nivel de sprijin II - suplimentar - beneficiază de o reducere a componentei curriculare cu cel mult 20%, flexibilizând programul/orarul școlar pentru a permite activități terapeutice cu specialiștii din partea echipei multidisciplinare, profesori-consilieri școlari, profesori-logopezi, profesori psihopedagogi, profesori kinetoterapeuți, profesori-psihologi școlari, analiști comportamentali, asistenți sociali, după caz, precum și activități pentru sprijin educațional oferite de către cadre didactice de sprijin și itinerante, după caz, în spații dedicate, inclusiv din centrele de educație incluzivă CJRAE/CMBRAE sau de unități de învățământ special. La acest nivel, în funcție de nevoi, preșcolarii/elevii pot beneficia de serviciile unui asistent personal, ale unui facilitator și ale unui interpret mimico-gestual.

(7) Sprijinul special de nivel III - intensiv - reprezintă o formă de educație specială de care beneficiază preșcolarii/elevii identificați cu cerințe educaționale speciale‚ inclusiv dizabilități, care urmează:

a) curriculumul pentru învățământul de masă, adaptat pentru toate ariile curriculare, activități de sprijin sporit între 2-4 ore/săptămână, realizate de cadrul didactic de sprijin, și intervenții individualizate specifice, precum și intervenții din partea echipei multidisciplinare de profesori-consilieri școlari, profesori-logopezi, profesori psihopedagogi, profesori kinetoterapeuți, profesori-psihologi școlari, analiști comportamentali, asistenți sociali, după caz, precum și activități pentru sprijin educațional oferite de către cadre didactice de sprijin și itinerante, după caz, în spații dedicate;

b) un curriculum modificat și programe speciale, precum și intervenții individualizate complexe și integrate.

(8) Preșcolarii și elevii cu nivel de sprijin III - intensiv:

a) desfășoară cel mult 70% din activitățile de învățare în spații speciale din cadrul unităților de învățământ preuniversitar, în grupuri reduse, sau în unități de învățământ special, inclusiv în centre școlare de educație incluzivă;

b) participă la activități limitate de educație generală, în funcție de propriul profil.

(9) Sprijinul special de nivel IV - special - reprezintă o formă de educație specială care se desfășoară în unități de învățământ special. Preșcolarii/Elevii desfășoară activități de învățare, terapii educaționale complexe și integrate și terapii specifice din partea echipei multidisciplinare de profesori-logopezi, profesori psihopedagogi și profesori kinetoterapeuți, implementate de către cadre didactice în unitățile de învățământ special, pentru preșcolarii/elevii cu CES și/sau cu dizabilități ale căror obiective de creștere, dezvoltare sau învățare nu pot fi atinse prin alte măsuri de sprijin educațional incluziv.
c)  Ordinul nr. 4183/04.07.2022) publicat in M.O. nr. 675 din data de 06.07 2022 - Regulamentul   de   organizare   şi   funcţionare   al   unităţilor   de învăţământ  preuniversitar de stat ;
d)  H.G.nr. 1251/3.11.2005 - privind unele masuri de imbunatatire a activitatii de invatare, instruire, compensare, recuperare si protectie speciala a copiilor/elevilor/tinerilor cu cerinte educative speciale din cadrul sistemului de invatamant special si special integrat ;
e)  H.G. nr. 502/2017 -   privind organizarea şi funcţionarea comisiei pentru protecţia copilului
f)  Ordinul 5573/2001 - privind aprobarea Regulamentului de organizare şi funcţionare a învăţământului special şi special integrat
 Regulamentul de   organizare   şi   funcţionare   al   unităţilor   de învăţământ  preuniversitar de stat – OMEN nr. 5.726/2024;

g)  Regulamentul de funcţionare al Comisiei Interne de Evaluare Continuă.
1. Activităţile   de   instruire,   educaţie,   terapie,   reabilitare   se desfăşoară  potrivit  principiilor  „Declaraţiei   Universale a Drepturilor Omului ale Convenţiei cu privire la Drepturile Copilului, a Declaraţiei de la Salamanca".
2. Transferul elevilor cu deficienţe de la o şcoală la alta se realizează cu aprobarea directorilor și a consiliului de administrație în limita locurilor disponibile prin planul de școlarizare aprobat de inspectoratul general.
3. În situaţii deosebite, pentru unii elevi se desfăşoară şi    formele    de   învăţământ:    „cu    frecvenţă   redusă"    şi „şcolarizare    la   domiciliu"    aprobată   de   Consiliul  de Administraţie. (conform Ordinului 5086/2016)
4. Oferta educaţională pentru învăţământul cu frecvenţă redusă şi şcolarizare la domiciliu se face pe baza curriculumului naţional, într-o formă adecvată, propusă de Comisia internă de  evaluare continuă şi curriculum.  Beneficiază   de   aceste   forme   de   învăţământ   elevii   cu diagnostic sever, deficienţe asociate, cu acordul familiei, recomandarea medicului neuropsihiatru şi  a Comisiei de Protectie a copilului (D.G.A.S.P.C.).
5. Prezentul Regulament de ordine interioară este aprobat prin hotărârea Consiliului profesoral la care participă şi personalul auxiliar şi nedidactic și reprezentanți ai părinților și apoi în consiliul de administrație al uinității. După aprobare, acesta trebuie respectat de tot personalul unităţii, de elevi, de părinţi/tutori.
     CAPITOLUL III. CONDUCEREA ŞCOLII
Conducerea şcolii este asigurată în conformitate cu prevederile din Legea nr.1/2011.
Conducerea Şcolii Speciale nr. 10 se realizează prin:
A.
Director – Stoican Paula Paraschiva; 
B.
Consiliul  de Administraţie;
C.
Consiliul Profesoral.
A. Directorul
  Directorul şcolii este numit de către ISMB şi se subordonează acestuia. Directorul unităţii şcolare are responsabilităţile prevăzute de fişa postului elaborată de către I.S.M.B. şi a reperelor stabilite de către MEN. Directorul şcolii este preşedintele:
· Consiliului de Administraţie;
· Consiliului Profesoral;
     Directorul reprezintă juridic unitatea şcolară în relaţiile cu alţi parteneri şi este ordonator de credit.Sarcinile şi atribuţiile directorilor şcolii sunt fixate prin fişa postului în conformitate cu legislaţia şcolară şi cu Regulamentului - cadru de organizare și funcționare a unităților de învățământ preuniversitar – Ordinul 5079/2016.
     Directorul exercită conducerea executivă a unităţii de învăţământ în conformitate cu atribuţiile conferite de lege, cu hotărârile Consiliului de administraţie al unităţii de învăţământ, precum şi cu alte reglementări legale.
     Directorul este subordonat inspectoratului şcolar, reprezentat prin inspectorul şcolar general. Fişa postului şi fişa de evaluare ale directorului sunt elaborate de inspectoratul şcolar, în baza reperelor stabilite şi comunicate în teritoriu de către Ministerul Educaţiei Naționale.
     Directorul reprezintă unitatea de învăţământ în relaţiile cu terţe persoane fizice şi juridice, în limitele competenţelor prevăzute de lege.
     Directorul trebuie să manifeste loialitate faţă de unitatea de învăţământ, credibilitate şi responsabilitate în deciziile sale, încredere în capacităţile angajaţilor, să încurajeze şi să susţină colegii, în vederea motivării pentru formare continuă şi pentru crearea în unitate a unui climat optim desfăşurării procesului de învăţământ.
     Directorul unităţii de învăţământ cu personalitate juridică, în care funcţionează compartiment financiar-contabil prin care se realizează evidenţa contabilă sintetică şi analitică, precum şi execuţia bugetară, coordonează direct acest compartiment. Personalul compartimentului financiar-contabil este subordonat directorului şi îşi desfăşoară activitatea conform atribuţiilor stabilite de acesta, prin fişa postului.
     Directorul are drept de îndrumare şi control asupra activităţii întregului personal salariat al unităţii de învăţământ; 
     Vizitarea unităţii de învăţământ şi asistenţa la orele de curs sau la activităţi şcolare/ extraşcolare, efectuate de către persoane din afara unităţii de învăţământ, se fac numai cu aprobarea directorului, cu respectarea prevederilor legale în vigoare. Fac excepţie de la această prevedere reprezentanţii instituţiilor cu drept de control asupra unităţilor de învăţământ.
     Drepturile şi obligaţiile directorului unităţii şcolare sunt cele prevăzute de lege, de    Regulamentul de organizare și funcționare a instituțiilor din învățământul preuniversitar și de prezentul regulament intern.
     Directorul beneficiază de indemnizaţie de conducere, conform reglementărilor legale în vigoare.Norma didactică de predare a directorului şi/ sau degrevarea de ore a acestuia se stabilesc prin fişa postului, în baza normelor metodologice aprobate de Ministerul Educaţiei Naționale. 
     Perioada concediului anual de odihnă al directorului se aprobă de către inspectorul şcolar general.
     Directorul este preşedintele Consiliului profesoral şi al Consiliului de administraţie, în faţa cărora prezintă rapoarte semestriale şi anuale.
     În cazul în care hotărârile acestor organisme încalcă prevederile legale, directorul are dreptul să interzică aplicarea lor şi este obligat să informeze, în acest sens, în termen de 3 zile, inspectorul şcolar general.
     Directorul numeşte, prin decizie, componenţa comisiilor pentru examenele de corigenţe, amânări sau diferenţe. Preşedinte al acestor comisii este directorul.
În realizarea funcţiei de conducere, directorul are următoarele atribuţii:
a) coordonează elaborarea proiectului de dezvoltare a şcolii, prin care se stabileşte politica educaţională a acesteia;
b) este direct responsabil de calitatea educaţiei furnizate de unitatea de învăţământ;
c) lansează proiecte de parteneriat cu unităţi de învăţământ similare din Uniunea Europeană sau din alte zone;
d) emite decizii şi note de serviciu care vizează realizarea obiectivelor politicii educaţionale şi de dezvoltare instituţională;
e) propune   inspectorului   şcolar   general   proiectul   planului   de şcolarizare, avizat de consiliul profesoral, de Comitetul Local de Dezvoltare a  Parteneriatului  Social  în Formarea Profesională (pentru învăţământul profesional, tehnic şi postliceal) şi aprobat de consiliul de administraţie;
f) numeşte învăţătorii/diriginţii la clase şi coordonatorul pentru proiecte şi programe educative şcolare şi extraşcolare,în urma consultării şefilor de catedră ai comisiilor metodice, cu respectarea principiului continuităţii şi al performanţei;
g) stabileşte componenţa formaţiunilor de studiu;
h) în baza propunerilor primite, numeşte responsabilii catedrelor şi ai comisiilor metodice, comisia pentru curriculum, comisia pentru evaluarea şi asigurarea calităţii, şefii compartimentelor funcţionale, ai comisiilor şi colectivelor pe domenii şi solicită avizul consiliului profesoral cu privire la programele de activitate ale acestora;
i) poate propune Consiliului profesoral, spre aprobare, cadre didactice care să facă parte din Consiliul de administraţie şi solicită Consiliului reprezentativ al părinţilor şi, după caz, Consiliului local, desemnarea reprezentanţilor lor în Consiliul de administraţie al unităţii de învăţământ;
j) stabileşte atribuţiile responsabililor catedrelor şi ai comisiilor metodice, ai colectivelor pe domenii, precum şi responsabilităţile membrilor consiliului de administraţie;
k) vizează fişele posturilor pentru personalul din subordine, conform legii şi contractului colectiv de muncă;
l)  elaborează, după consultarea responsabililor de catedre/comisii metodice, proiectele de încadrare pe discipline de învăţământ, urmărind respectarea principiului continuităţii;
m) asigură, prin responsabilii catedrelor şi ai comisiilor metodice, aplicarea planului de învăţământ, a programelor şcolare şi a metodologiei privind evaluarea rezultatelor şcolare;
n) elaborează instrumente interne de lucru, utilizate în activitatea de îndrumare, control şi evaluare a tuturor activităţilor care se desfăşoară în unitatea de învăţământ. Instrumentele respective se aprobă în Consiliul de administraţie al unităţii de învăţământ, cu avizul consultativ al sindicatelor reprezentate la nivelul unităţii şcolare;
o) controlează, cu sprijinul responsabililor de catedră, calitatea procesului instructiv-educativ, în cursul unui an şcolar; directorul efectuează săptămânal 3-4 asistenţe la orele de curs, astfel încât fiecare cadru didactic să fie asistat cel puţin o dată pe semestru. La asistentele efectuate sau la unele activităţi ale catedrelor, directorul este însoţit, de regulă, de responsabilul de catedră;
p) monitorizează activitatea de formare continuă a personalului didactic, didactic-auxiliar şi nedidactic;
q) aprobă graficul serviciului pe şcoală al personalului didactic şi al elevilor; 
r) aprobă graficul desfăşurării tezelor semestriale;
s) coordonează activităţile de pregătire organizate de cadrele didactice cu rezultate deosebite, pentru elevii care participă la olimpiade, concursuri, competiţii sportive şi festivaluri naţionale şi internaţionale;
t) aprobă regulamentele de funcţionare a cercurilor, asociaţiilor ştiinţifice, tehnice, sportive şi cultural-artistice ale elevilor din unitatea de învăţământ:
u) îndeplineşte atribuţiile stabilite prin alte metodologii aprobate de M.E.N.
Directorul, în calitate de angajator, are următoarele atribuţii:
a) încheie contracte individuale de muncă cu personalul angajat şi aprobă concediile de odihnă ale personalului didactic, didactic auxiliar şi nedidactic, pe baza solicitărilor scrise ale acestora, conform codului muncii şi contractului colectiv de muncă aplicabil;
b) aprobă concediu fară plată şi zilele libere plătite, conform prevederilor legale şi ale contractului colectiv de muncă aplicabil, pentru întreg personalul, în condiţiile asigurării suplinirii activităţii acestora;
c) consemnează zilnic, în condica de prezenţă, absenţele şi întârzierile de la orele de curs ale personalului didactic de predare şi de instruire practică, precum şi ale personalului didactic auxiliar şi nedidactic, de la programul de lucru;
d) 
atribuie,  prin decizie internă, personalului didactic titular, personalului asociat sau cadrelor didactice pensionate, în regim de cumul sau plată cu ora, orele de curs rămase neocupate;
e)  numeşte şi eliberează din funcţie personalul didactic auxiliar şi nedidactic, conform legislaţiei în vigoare;
f)  coordonează comisia de salarizare şi aprobă trecerea personalului salariat al unităţii de învăţământ, de la o gradaţie salarială la alta, în condiţiile prevăzute de legislaţia în vigoare.
Directorul unităţii de învăţământ, în calitate de evaluator, are următoarele atribuţii:
a)  informează inspectoratul şcolar cu privire la rezultatele de excepţie ale personalului didactic, pe care îl propune pentru conferirea distincţiilor şi premiilor,   conform   prevederilor  Legii   nr.   1/2011.
b)  apreciază personalul didactic de predare şi de instruire practică, la inspecţiile pentru obţinerea gradelor didactice şi a gradaţiilor de merit.
      Directorul unităţii de învăţământ, în calitate de ordonator de credite, răspunde de:
a)  elaborarea proiectului de buget propriu;
b)  urmărirea modului de încasare a veniturilor;
c)  necesitatea, oportunitatea şi  legalitatea  angajării   şi   utilizării creditelor bugetare, în limita bugetelor aprobate;
d)  integritatea şi buna funcţionare a bunurilor aflate în administrare;
e)  organizarea şi ţinerea la zi a contabilităţii şi prezentarea la termen a bilanţurilor contabile şi a conturilor de execuţie bugetară.
     Directorul unităţii de învăţământ îndeplineşte şi următoarele atribuţii: 
a. numeşte şi controlează personalul care răspunde de sigiliul unităţii de învăţământ şi de completarea carnetelor de muncă;
b. răspunde   de   întocmirea,   eliberarea,   reconstituirea,   anularea, completarea şi gestionarea actelor de studii;
c. răspunde de întocmirea, eliberarea, reconstituirea, anularea, completarea, modificarea,   rectificarea  şi  gestionarea  documentelor  de evidenţă şcolară;
d. răspunde de realizarea, utilizarea, păstrarea, completarea şi modernizarea   bazei   materiale   şi sportive a   unităţii de învăţământ, coordonează activitatea din internat şi de la cantină;
e. se preocupă de atragerea de resurse extrabugetare, cu respectarea prevederilor legale;
f. răspunde de corectitudinea încadrării personalului şi de întocmirea, la termen, a ştatelor lunare de plată a drepturilor salariale;
g. supune, spre aprobare, consiliului reprezentativ al părinţilor o listă de   priorităţi   care   vizează   conservarea   patrimoniului,   completarea   şi modernizarea bazei materiale şi sportive, reparaţii, îmbogăţirea fondului de carte al bibliotecii, stimularea elevilor capabili de performanţe şcolare, precum şi a celor cu situaţie materială precară, din fondurile gestionate de consiliul reprezentativ al părinţilor;
h. răspunde de asigurarea manualelor şcolare pentru elevii din învăţământul obligatoriu, conform prevederilor Legii învăţământului nr.1/2011 asigură personalului didactic condiţiile necesare pentru studierea şi alegerea manualelor pentru elevi;
i. asigură, prin diriginţi/învăţători facilităţi la nivelul unităţii de învăţământ, conform legislaţiei în vigoare;
j. răspunde de respectarea condiţiilor şi a exigenţelor privind normele de igienă şcolară, de protecţie a muncii, de protecţie civilă şi de pază contra incendiilor, în unitatea de învăţământ;
k. aplică sancţiuni pentru abaterile disciplinare săvârşite de personalul unităţii de învăţământ, în limita prevederilor legale în vigoare;
l. aplică sancţiunile prevăzute de Regulamentul de organizare şi functionare a unitatilor de învăţământ preuniversitar în vigoare şi de regulamentul intern, pentru abaterile disciplinare săvârşite de elevi.
Anual, directorul elaborează un raport general privind starea şi calitatea învăţământului din unitatea şcolară pe care o conduce. 
Raportul general privind starea şi calitatea învăţământului din unitatea şcolară este prezentat în Consiliul profesoral şi în Consiliul reprezentativ al părinţilor. Un rezumat al acestuia, conţinând principalele constatări, va fi făcut public, inclusiv prin afişare clasică sau electronică.
B. Consiliul Profesoral
Consiliul Profesoral aste alcătuit din totalitatea cadrelor didactice din şcoală. Directorul  este preşedintele Consiliului Profesoral.
La şedinţele Consiliului Profesoral participă ca invitaţi reprezentanţi ai părinţilor, autorităţilor locale, parteneri sociali, sponsori.
Consiliul profesoral este alcătuit din totalitatea personalului didactic de predare şi de instruire practică, cu norma de bază în unitatea de învăţământ respectivă, titular şi suplinitor şi are rol de decizie în domeniul instructiv-educativ.

Personalul didactic auxiliar al unităţii de învăţământ este obligat să participe la şedinţele Consiliului profesoral, atunci când se discută probleme referitoare la activitatea acestuia şi atunci când este invitat, absentele nemotivate constituindu-se în abateri disciplinare.
La şedinţele Consiliului profesoral, directorul invită, în funcţie de tematica dezbătută, reprezentanţi desemnaţi ai părinţilor, ai autorităţilor locale şi ai partenerilor sociali.
Consiliul profesoral se întruneşte la începutul şi la sfârşitul fiecărui an scolar. 
De asemenea, acesta se întruneşte în următoarele situaţii: 
· când directorul consideră necesar
· la cererea a jumătate plus unu din membrii Consiliului reprezentativ /Asociaţiei părinţilor
· la solicitarea a 2/3 din membrii Consiliul de Administraţie.
· Consiliul profesoral poate fi convocat în şedinţă extraordinară şi la cererea a minimum o treime din numărul membrilor săi.
     Participarea la şedinţele Consiliului profesoral este obligatorie pentru cadrele didactice; absenţa nemotivată de la aceste şedinţe se consideră abatere disciplinară.
Directorul unităţii de învăţământ numeşte, prin decizie, secretarul Consiliului profesoral, care are atribuţia de a redacta lizibil şi inteligibil procesele-verbale ale şedinţelor Consiliului profesoral.
     La sfârşitul fiecărei şedinţe a Consiliului profesoral, toţi membrii şi invitaţii, în funcţie de situaţie, au obligaţia să semneze procesul-verbal, încheiat cu această ocazie. Directorul unităţii de învăţământ răspunde de acest lucru. Lipsa cvorumului de semnături anulează valabilitatea punerii în aplicare a hotărârilor şedinţei respective.
     Procesele-verbale se scriu în „Registrul de procese-verbale al consiliului profesoral” care se înregistrează în unitatea de învăţământ pentru a deveni document oficial, se leagă şi se numerotează. Pe ultima foaie, directorul unităţii de învăţământ ştampilează şi semnează, pentru autentificarea numărului paginilor şi a registrului.
     Registrul de procese-verbale al Consiliului profesoral, este însoţit, în mod obligatoriu, de dosarul care conţine anexele proceselor-verbale (rapoarte, programe, informări, tabele, liste, solicitări, memorii, sesizări etc). Cele două documente oficiale, registrul şi dosarul, se păstrează într-un fişet securizat, ale cărui chei se găsesc la secretarul şi la directorul unităţii de învăţământ.
     Consiliul Profesoral are următoarele atribuţii:
· dezvoltă şi aprobă proiectul planului de dezvoltare pe termen mediu variantele de proiecte  curriculare  propuse  de  Comisia  internă de evaluare continua şi curriculum;
· avizează planul de şcolarizare;
· stabileşte  modalităţile  de parcurgere  a curriculumului   şcolar,  de terapie - reabilitare, pe echipe didactice de lucru; dezvoltă şi aprobă programul general, managerial propus de director, pe an şcolar şi de perspectivă; 
· validează situaţia şcolară la sfârşitul semestrului şi a anului şcolar, cu propuneri de măsuri concrete pentru îmbunătăţirea activităţii; coordonează  activitatea  metodica,   aprobă  responsabilii  comisiilor metodice şi colectivelor de lucru;
· aprobă criteriile de evaluare a activităţii şi calificativele anuale ale întregului personal al şcolii;
· numeşte comisia de cercetare a faptelor ce pot constitui  abateri disciplinare săvârşite de personalul şcolii conform dispoziţiilor art. 119 din Legea 128/1997;
· decide asupra aplicării sancţiunilor pentru personal şi pentru elevi conform legislaţiei muncii şi legislaţiei şcolare;
· decide asupra recompenselor pentru elevi, personalul  didactic de predare, instruire practică, auxiliar; validează notele la purtare mai mici de 7;
· stabileşte prin vot disciplinele opţionale care se predau în unitatea de învăţământ;
· avizează proiectul planului de şcolarizare;
· formulează aprecieri  sintetice  privind  activitatea personalului  de instruire practică şi de predare, care solicită acordarea salariului de merit, a gradaţiei de merit sau a altor distincţii şi premii, potrivit legii, pe baza raportului de autoevaluare a activităţii desfăşurate de acesta; 
· şedinţele consiliului profesoral al unităţii de învăţământ se constituie legal în prezenţa a 2/3 din numărul total al membrilor; 
· hotărârile se iau prin vot deschis sau secret, în funcţie de opţiunea membrilor, cu cel puţin jumătate plus unu din numărul total al acestora şi sunt obligatorii pentru întregul personal salariat al unităţii de învăţământ;
C. Consiliul de administraţie
     Consiliul de administraţie în baza Legii nr. 1/2011 asigură respectarea normativelor MEN şi ale deciziilor ISMB.
     Consiliul de administraţie funcţionează conform prevederilor Legii învăţământului nr.1/2011 şi ale prezentului regulament.
     Consiliul de administraţie are rol de decizie în domeniul organizatoric şi administrativ:
a) aproba planul de dezvoltare institutionala elaborat de directorul unitatii de învatamânt;

b) aproba planul managerial al directorului unitatii de învatamânt preuniversitar;
c) valideaza raportul general privind starea si calitatea învatamântului din unitate.

d) avizeaza proiectul planului de scolarizare;
e) aproba procedurile elaborate, conform Sistemului de Control Managerial Intern;
f) aproba transferurile scolare ale elevilor, în conformitate cu prezentul regulament;
g) aproba acordarea burselor scolare, conform legislatiei în vigoare;
h) adopta proiectul de buget si avizeaza executia bugetara la nivelul unitatii de învatamânt preuniversitar;
i) adopta proiectul de venituri si cheltuieli din surse extrabugetare si avizeaza executia bugetara la nivelul unitatii de învatamânt preuniversitar;
j) aproba regulamentul intern al unitatii de învatamânt preuniversitar, dupa ce a fost dezbatut în consiliul profesoral;
k) aproba fisa de identitate a unitatii de învatamânt preuniversitar; stabileste pozitia scolii în relatii cu terti;
l) numeste comisiile de cercetare disciplinara;
m) stabileste componenta si atributiile comisiilor pe domenii de activitate din unitatea de învatamânt;
n) aproba orarul institutiei de învatamânt;
o) aproba programul de pregatire si evaluare pentru formatiunile de studiu cu frecventa redusa;
p) controleaza periodic parcurgerea materiei si evaluarea ritmica a elevilor, solicitând rapoarte sintetice din partea sefilor de catedre/comisii metodice;
q) administreaza, prin delegare din partea consiliului local, terenurile si cladirile în care îsi desfasoara activitatea unitatile de învatamânt preuniversitar si prin preluare de la vechiul consiliu de administratie, celelalte componente ale bazei materiale-mijloace fixe, obiecte de inventar, materiale care sunt de drept proprietatea unitatii de învatamânt preuniversitar;
r) aproba curriculumul la decizia scolii la propunerea consiliului profesoral;
s) aproba planul de încadrare cu personal didactic si didactic auxiliar precum si schema de personal nedidactic;
t) elaboreaza, prin consultare cu sindicatele, fisele si criteriile de evaluare specifice unitatii de învatamânt preuniversitar, pentru personalul administrativ, în vederea acordarii calificativelor anuale, 
u) stabileste perioadele concediului de odihna, pe baza cererilor individuale scrise ale tuturor salariatilor unitatii de învatamânt preuniversitar;
v) aproba comisiile de concurs si valideaza rezultatul concursurilor; acorda calificativele anuale pentru întreg personalul salariat, pe baza propunerilor rezultate din Raportul general privind starea si calitatea învatamântului din unitatea de învatamânt preuniversitar, a analizei sefilor catedrelor/comisiilor metodice, a celorlalte compartimente functionale; 
w) aproba programe de dezvoltare profesionala a cadrelor didactice la propunerea consiliului profesoral;
x) sanctioneaza abaterile disciplinare etice sau profesionale ale cadrelor didactice, conform legii;

y) îsi asuma raspunderea public;
z) îndeplineste orice alte atributii stabilite prin ordine si metodologii ale ministrului educatiei, cercetarii, tineretului si sportului.
Preşedintele Consiliului de administraţie este directorul şcolii.
Secretarul Consiliului de administraţie este un profesor însărcinat cu notarea proceselor verbale, fără drept de vot și se conformează prevederilor ROFUIP/ ordin OMECT 5 115/15 12 2014, ordinul 4619, partea I, nr 696/23-09-2014.
Membrii consiliului de administraţie coordonează şi răspund de domenii de activitate, pe baza delegării de sarcini stabilite de preşedintele consiliului, prin decizie.
  Consiliul de administraţie al unităţii de învăţământ este format, potrivit legii, din 7-11 membri, între care:
a)  directorul unităţii de învăţământ;
b) 3 reprezentanţi   ai   cadrelor   didactice,   aleşi   de   consiliul profesoral;
c) administratorul financiar dacă există la nivelul unităţii şcolare;
d) reprezentanţi ai autorităţii publice locale, ai asociaţiei de părinţi, ai agenţilor economici, precum şi ai instituţiilor şi organizaţiilor comunităţii locale;
e) Personalul didactic de predare şi de instruire practică, care face parte din consiliul de administraţie, este ales de consiliul profesoral, la propunerea directorului sau a celorlalţi membri ai acestuia, dintre cadrele didactice care au calităţi manageriale şi performanţe profesionale deosebite prin vot secret.
     La şedinţele consiliului de administraţie participă, fără drept de vot, cu statut de observator/ observatori, liderul sindical/liderii sindicali din unitatea de învăţământ. Punctul de vedere al liderului sindical se menţionează în procesul-verbal al şedinţei.
     Preşedintele Consiliului de administraţie invită în scris, cu 72 de ore înainte de data şedinţei, membrii Consiliului de administraţie şi observatorii, care nu fac parte din personalul şcolii pentru ședințe extraordinare și cu 24 ore în avans pentru ședințe ordinare.
     La sfârşitul fiecărei şedinţe a Consiliului de administraţie, toţi membrii şi invitaţii, dacă există, au obligaţia să semneze procesul-verbal, încheiat cu această ocazie. Preşedintele Consiliului răspunde de acest lucru. Lipsa cvorumului de semnături anulează valabilitatea punerii în aplicare a hotărârilor şedinţei respective.
     Procesele-verbale se scriu în „Registrul de procese-verbale ale Consiliului de administraţie", care se înregistrează în unitatea de învăţământ pentru a deveni document oficial, se leagă şi se numerotează. Pe ultima foaie, preşedintele ştampilează şi semnează, pentru autentificarea numărului paginilor şi a registrului.
     Registrul de procese-verbale ale Consiliului de administraţie este însoţit, în mod obligatoriu, de dosarul care conţine anexele proceselor-verbale (rapoarte, programe, informări, tabele, liste, solicitări, memorii, sesizări etc). Cele două documente oficiale, registrul şi dosarul, se păstrează în biroul directorului, într-un fişet securizat, ale cărui chei se găsesc la preşedintele şi la secretarul consiliului.
     Consiliul de administraţie se întruneşte lunar, precum şi ori de câte ori consideră necesar directorul sau o treime din membrii acestuia şi este legal constituit în prezenţa a cel puţin 2/3 din numărul membrilor săi.

     Consiliul de administraţie este convocat şi la solicitarea a jumătate plus unu din membrii consiliului reprezentativ al părinţilor/asociaţiei de părinţi.

     Hotărârile Consiliului de administraţie se iau prin vot, cu jumătate plus unu din numărul membrilor prezenţi.
     D. Comisiile din unitatea de învățământ

     I. Comisia Interna de Evaluare Continuă (C.I.E.C.)
     CIEC are următoarele atribuţii în conformitate cu OMEC nr. 1985/1305/5805/2016.
     CIEC este compusa din 3 – 7 membri numiti de consiliul de administratie si consiliul profesoral avand in componenta:

· Profesor de psihodiagnoza

· Profesor psihopedagog

· Profesor de psihopedagogie speciala

· Profesor itinerant si de sprijin

· Profesor kinetoterapeut

· Asistent social

· Medic scolar
     Efectuează monotorizarea completă a activităţii copiilor/elevilor cu deficienţe, din zona sa de acţiune, indiferent de forma de şcolarizare pe care o urmează, având ca scop:

· Promoveaza educatia incluziva
· Urmareste evolutia scolara si evalueaza aplicarea PSI- urilor

· Avizeaza rapoartele de monitorizare privind aplicarea PSI – urilor

· Transmite COSP  dosarul complet al copiilor cu CES din invatamantul special si special integrat fiind insotit de recomandari privind OSP

· Realizeaza repartizarea copiilor cu CES integrati in invatamantul de masa cadrelor didactice itinerante si de sprijin in vederea asigurarii serviciilor de sprijin educational

· Fundamenteaza din punct de vedere psihopedagogic reevaluarea absolventilor clasei a VIII-a si a X –a in vederea OSP

· Notifica COSP cu privire la reorientarea scoalara a copiilor cu CES cu cel putin 30 de zile inainte de expirarea termenului

· notifică COSP cu privire la reorientarea şcolară a copiilor cu CES cu cel puţin 30 de zile înainte de expirarea termenului de valabilitate a certificatului de orientare şcolară sau în situaţia în care se constată schimbarea condiţiilor pentru care s-a eliberat certificatul;

·  recomandă orientarea copiilor cu CES din unităţile de învăţământ special spre unităţile de învăţământ de masă şi invers, fapt consemnat în fişa psihopedagogică;

·  asigură servicii de asistenţă psihoeducaţională copiilor cu CES;

·  asigură servicii de consiliere şi asistenţă psihoeducaţională cadrelor didactice de la clasa unde este înscris copilul cu CES şi care furnizează programe de educaţie remedială/sprijin pentru învăţare;

· propune înscrierea copiilor cu CES într-o clasă superioară celei absolvite fără a depăşi clasa corespunzătoare vârstei cronologice, în cazul în care, în urma evaluării, nivelul achiziţiilor curriculare dobândite este superior ultimei clase absolvite - numai pentru copiii transferaţi din învăţământul de masă în învăţământul special şi care au repetat o clasă doi ani şcolari.

     II.Comisia pentru evaluarea şi asigurarea calităţii
· Ministerul Educatiei adoptă standarde, standarde de referinţă,   indicatori   de  performanţă,   precum   şi   metodologia  de asigurare a calităţii.

· În baza metodologiei elaborate de Ministerul Educatiei, unitatea şcolară elaborează şi adoptă propria strategie şi propriul regulament de funcţionare a comisiei pentru evaluarea şi asigurarea calităţii.

· Comisia  pentru  evaluarea  şi   asigurarea  calităţii   are  următoarele atribuţii:

· elaborează propuneri de îmbunătăţire a calităţii educaţiei;
· cooperează cu agenţia română specializată pentru asigurarea calităţii, cu alte agenţii şi organisme abilitate sau instituţii similare din ţară ori din străinătate, potrivit legii.
     Orice control sau evaluare externă a calităţii, din partea Agenţiei Române de Asigurare a Calităţii în învăţământul Preuniversitar sau a Ministerul Educatiei se va baza pe analiza raportului de evaluare internă a activităţii din unitatea şcolară.
     F. Consiliul clasei
     Consiliul clasei este constituit din totalitatea cadrelor didactice care îşi desfăşoară activitatea la o clasă şi colaborează cu Comitetul de părinţi.
     Preşedintele consiliului clasei este dirigintele numit de director şi aprobat de consiliul administrativ. Funcţia de diriginte devine obligatorie pentru cadrul didactic investit de director.
     Calitatea de profesor diriginte o pot avea doar cadrele didactice care au urmat sau urmează un curs de formare în domeniul „Consiliere şi orientare”, organizat de către Ministerul Educatiei şi finalizat printr-un certificat de cursant eliberat de către CCD; (OMEC nr.5398 din 17.10.2006)
     Consiliul se întruneşte ori de câte ori dirigintele socoteşte necesar, şi are următoarele atribuţii:
· armonizarea cerinţelor educaţionale, orientarea şi consilierea elevilor, părinţilor; evaluarea progresului şcolar şi comportamentul elevilor, stabilirea de măsuri educaţionale, recompense, sancţiuni, programe de recuperare, stabilirea notei la purtare;

· analizează semestrial progresul şcolar şi comportamentul fiecărui elev;

· stabileşte măsuri educaţionale comune pentru elevii cu probleme de învăţare sau comportamentale;
· stabileşte recompense pentru elevii cu rezultate deosebite;

· colaborează cu  dirigintele clasei pentru   realizarea   programelor educative extraşcolare;
· elaborează raportul scris asupra situaţiei şcolare a elevilor clasei la sfârşitul semestrului şi al anului şcolar; acesta  va  fi prezentat  de preşedintele  consiliului  clasei  în  faţa consiliului profesoral spre validare.
· propune notele la purtare pentru fiecare elev al clasei, în funcţie de comportarea acestora în unitatea de învăţământ şi în afara acesteia, şi propune consiliului profesoral validarea mediilor mai mici de 7,00;
· participă la întâlniri cu părinţii şi elevii, cel puţin o dată pe semestru şi ori de câte ori este nevoie, la solicitarea dirigintelui/învăţătorului, sau a cel puţin 1/3 dintre părinţii elevilor clasei;
· propune dirigintelui, directorului sau Consiliului profesoral, după caz, sancţiunile disciplinare prevăzute pentru elevi de prezentul regulament şi de regulamentul intern;

     Profesorul de psihopedagogie specială/dirigintele îşi proiectează şi îşi desfăşoară activitatea potrivit sarcinilor prevăzute de planul anual al unităţii de învăţământ şi în acord cu particularităţile educaţionale ale clasei respective.
     Profesorul de psihopedagogie specială/dirigintele întocmeşte, după consultarea profesorilor clasei, a părinţilor şi a elevilor, planificarea modulara şi anuală, care va cuprinde   componentele   activităţii   educative,   în   acord   cu   problemele specifice ale colectivului de elevi, precum şi cu programa elaborată de  Ministerul Educatiei.

 Profesorul de psihopedagogie specială/dirigintele are următoarele atribuţii:
a) coordonează activitatea consiliului clasei;
b) repartizează sarcini şi organizează colectivul de elevi al clasei;
c)  colaborează cu toţi profesorii clasei şi, după caz, cu  profesorul psihodiagnostician/ consilierul şcolar, în vederea armonizării influenţelor educative şi pentru a asigura coeziunea clasei de elevi;

d)  preia, pe bază de proces-verbal, sala de clasă în care îşi desfăşoară activitatea  elevii   cărora  le   este  diriginte  şi   răspunde  de  păstrarea  şi modernizarea acesteia;

e)  prezintă, elevilor şi părinţilor regulamentului intern;

f)  organizează, împreună cu profesorul psihodiagnostician/consilierul şcolar, acţiuni de orientare şcolară şi profesională, evaluări periodice în vederea întocmirii dosarelor pentru obținerea Certificatelor de grad de handicap ;

g) urmăreşte frecvenţa elevilor, cercetează cauzele absenţelor unor elevi şi informează familia elevului, săptămânal;
h) motivează absenţele elevilor, pe baza certificatelor avizate de cabinetul medical al şcolii sau, după caz, eliberate de medicul de familie, precum şi în baza cererilor personale, motivate, ale părinţilor, aprobate de director;
i) analizează, periodic, situaţia la învăţătură a elevilor, monitorizează îndeplinirea îndatoririlor şcolare de către toţi elevii, iniţiază cu consiliul clasei programe de consultaţii cu părinţii;
j) sprijină organizarea şi desfăşurarea activităţilor elevilor în afara clasei şi a unităţii de învăţământ;
k) informează, în scris, familiile elevilor, în legătură cu situaţiile de corigentă, sancţionări disciplinare, neîncheierea situaţiei şcolare sau repetenţie;
1) stabileşte, împreună cu consiliul clasei, nota la purtare a fiecărui elev şi prezintă în scris consiliului profesoral propunerile de notare mai mici decât 7,00, pentru elevii care au săvârşit abateri grave ;
m) organizează întâlniri şi discuţii cu părinţii, care se pot desfăşura pe grupe, individual sau în plen, se consulta cu aceştia in legătura cu cauzele şi măsurile care vizează progresul educaţional, tratamentul medical, terapiile specifice ale copiilor lor şi-i informează pe aceştia despre absenţele şi comportamentul   elevilor, despre   potenţialele   situaţii   de   corigente,   de amânare  a încheierii   situaţiei  şcolare  şi  de  aplicare  a unor  sancţiuni disciplinare;

n) aplică elevilor, pe baza consultării cu directorul, sancţiunile prevăzute în prezentul regulament;
o) recomandă directorului, spre aprobare, participarea organizată a elevilor la activităţi în cluburi şi asociaţii sportive si cultural-artistice în afara unităţii de învăţământ;
p) completează catalogul clasei şi răspunde de exactitatea datelor înscrise şi de starea fizică a acestuia;
q) calculează media generală semestrială şi anuală a fiecărui elev, stabileşte clasificarea elevilor la sfârşitul anului şcolar, propune acordarea premiilor, a recompenselor şi a distincţiilor, potrivit prevederilor prezentului regulament şi ale regulamentului intern; consemnează în carnetele de elev mediile semestriale şi anuale.
r) proiectează, organizează şi desfăşoară activităţi educative, de consiliere şi de orientare şcolară şi profesională, în funcţie de particularităţile colectivului de elevi;
s) prezintă Consiliului profesoral, spre validare, raportul scris asupra situaţiei şcolare şi comportamentale a elevilor la sfârşitul semestrului/anului şcolar.
CAPITOLUL IV.  BENEFICIARI PRIMARI/SECUNDARI AI EDUCAȚIEI
     A. ELEVII – BENEFICIARI PRIMARI
     În şcoală, elevii se pot înscrie pe baza dosarului de înscriere, însoţit de hotararea de grad de handicap eliberat de D.G.A.S.P.C si certificatul de orientare scolara si profesionala eliberat de CMBRAE.
Înscrierile se fac, de regulă, la începutul anului şcolar următor, cu excepţia celor care fac cerere de retragere sau transfer.
     Transferul elevilor se face la cererea părinţilor sau în interesul dezvoltării elevului cu acordul consiliului de administrație şi al directorilor şcolii ambelor instituții în funcție de planul de școlarizare.
     Transferul elevilor se face la începutul anului şcolar şi în cazuri bine motivate în timpul anului şcolar.
      Elevii înscrişi participă la toate activităţile şcolii. Evidenţa prezenţei elevilor se face zilnic la fiecare oră de curs şi se consemnează în catalog de către profesori, în jurnalul clasei de către educatori - în fişele de prezenţă –jurnalul clasei, de către profesorii de serviciu pe şcoală.
     Motivarea absenţelor se efectuează pe baza următoarelor acte:
· adeverinţe   medicale   sau   certificat   medical   eliberat   de   spital, policlinica - vizat de cabinetul şcolii;
· cererea părinţilor pentru situaţii familiale deosebite dar nu mai mult de 10 zile într-un semestru.
Accesul elevilor in scoala:

1. Accesul elevilor se face folosind intrarea principala unde vor fi prezentati de catre parinti/apartinatori legali cei ce sunt insotiti sau singuri cei ce pot circula independent, de unde sunt preluati de profesorul de serviciu, personalul auxiliar si indrumati catre salile de curs.

2. Parasirea incintei se va face la finalul programului scolii sau mai devreme in cazuri bine intemeiate de catre parinti/apartinatori legali sau independent, prin spate, folosind iesirea secundara.
3. Parintii au acces in incinta scolii in baza unei programari prealabile atunci cand solicita intrevederi cu personalul scolii sau cand este solicitat, folosind intervalele orare destinate acestor activitati de consiliere/sedinte/activitati administrative.

     Dobândirea calităţii de elev
     Orice persoană, indiferent de sex, rasă, naţionalitate, apartenenţă politică sau religioasă, care este înscrisă în unitatea de învăţământ şi participă la activităţile organizate de aceasta, are calitatea de elev.
     În învăţământul primar (clasele pregatitoare-IV) şi în ciclul gimnazial al învăţământului secundar inferior (clasele V-X), calitatea de elev se dobândeşte în urma solicitării scrise adresate de părinţi sau tutori legali către unitatea de învăţământ de stat sau particular. Părintele sau tutorele legal are dreptul de a alege forma de învăţământ şi felul educaţiei copilului minor.
     Elevii promovaţi vor fi înscrişi de drept în anul următor de studiu, dacă nu există prevederi specifice de admitere în anul respectiv.
      Elevii repetenţi, retraşi sau exmatriculaţi cu drept de reînscriere, din învăţământul de zi, se pot reînmatricula, la cerere, la acelaşi nivel, ciclu de învăţământ şi, după caz, rută de profesionalizare, la învăţământul de zi, în următorii doi ani consecutivi, redobândind calitatea de elev. Înscrierea acestora la alte forme de învăţământ, se poate face şi după mai mult de doi ani. Elevii de la celelalte forme de învăţământ, repetenţi, retraşi sau exmatriculaţi cu drept de reînscriere, se pot reînmatricula, la cerere, la orice formă de învăţământ, cu excepţia celei de zi. Reînmatricularea acestora se poate face şi după mai mult de doi ani şcolari.
     Exercitarea calităţii de elev
     Elevii din învăţământul obligatoriu cu handicap fizic, nedeplasabili, cu boli cronice grave, pot fi scutiţi parţial sau total de frecvenţă, beneficiind de îndrumarea unităţii de învăţământ. Scutirea se acordă, la cerere, de director, pe baza actelor medicale doveditoare şi a recomandării exprese a compartimentului de igienă şcolară din cadrul direcţiei de sănătate publică a judeţului/municipiului Bucureşti.
     Elevii şi elevele aflaţi în situaţii speciale (căsătorie, naşterea unui copil, persoane existente în îngrijirea elevului, detenţie etc.) vor fi sprijiniţi să finalizeze ciclul de învăţământ.
Drepturile elevilor
     Elevii şcolii beneficiază de toate drepturile legale ale unui învăţământ de stat gratuit.
     Elevii beneficiază de protecţie specială care le asigură drepturi materiale, medicale necesare şcolarizării în condiţii de semiinternat.
     Copiii/elevii cu CES şcolarizaţi prin forme de învăţământ special integrat beneficiază de toate drepturile stipulate de legislaţia în vigoare privind protecţia specială a copilului. (H.G. 1251/2005)
     Toate celelalte drepturi care reies din acordul pentru educatie semnat la inceputul anului scolar.
      Îndatoririle elevilor
     Sub îndrumarea întregului personal, elevii şcolii vor fi învăţaţi:
· să se comporte civilizat atât în şcoală cât şi în afara ei;

· să cunoască şi să respecte regulile de circulaţie, cele cu privire la igienă, sănătate, norme de protecţia şi securitatea muncii, cele de protecţie civilă şi protecţia mediului;
· în institutia şcolară este interzis fumatul, conform legislaţiei în vigoare.
· să respecte legislaţia şi regulamentul şcolar cât şi regulamentul de ordine interioară care menţionează:

· elevii au obligaţia să frecventeze zilnic şcoala, să participe la lecţii şi la toate activităţile organizate de şcoală;

· să respecte normele de disciplină stabilite de şcoală;

· să păstreze cu grijă materialele didactice, aparatura de protezare, mijloacele de invatamant şi rechizitele distribuite;

· să se comporte civilizat în pauze, pe terenul de joacă, în cantina şcolii;

· să respecte cerinţele igienico-sanitare din şcoală, formându-se un comportament  corect  igienic pentru  prevenirea îmbolnăvirii,  a epidemiilor;

· să nu aducă jigniri şi să manifeste agresivitate în limbaj  şi în comportament;

· să protejeze bunurile materiale ale şcolii şi să le utilizeze corect,

· să  se  prezinte în  şcoala într-o   ţinută  corectă,   igienică, îngrijită;
· să respecte personalul didactic şi administrativ al şcolii.
· intrucat in Scoala Gimnaziala Speciala nr. 10, Bucuresti sunt scolarizati elevi cu deficiente mentale si/sau asociate, acestia au capacitate de discernamant limitata, de aceea parintii/reprezentantii legali/ asistentii personali isi vor asuma raspunderea pentru eventualele prejudicii.
· telefoanele mobile sunt depozitate in spatiu corespunzator pe durata programului scolar si preluate la finalul programului; 

· dispozitive tehnologice ce prezinta conexiune la internet sunt folosite doar in scop educativ sub supravegherea cadrului didactic ce activeaza la clasa in acel moment si isi asuma selectarea continuturilor adecvate scopului instructiv-educativ-terapeutic.

     Recompensarea elevilor
     1.
Elevii care obţin rezultate remarcabile în activitatea şcolară şi extraşcolară şi se disting prin comportare exemplară pot primi următoarele recompense:
a)  evidenţiere în faţa colegilor clasei;

b)  evidenţiere, de către director, în faţa colegilor de şcoală sau în faţa consiliului profesoral;

c)  comunicare verbală sau scrisă adresată părinţilor, cu menţiunea faptelor deosebite pentru care elevul este evidenţiat;

d)  premii, diplome, medalii;

e)  recomandare pentru trimiterea, cu prioritate, în excursii sau în tabere de profil din ţară şi din străinătate;

f)  premiul de onoare al unităţii de învăţământ

     2.
Acordarea premiilor elevilor la sfârşitul anului şcolar se face la nivelul unităţii de învăţământ, la propunerea dirigintelui, a consiliului clasei, a directorului şcolii.
     Sancţiunile aplicate elevilor
1.  Elevii care săvârşesc fapte prin care se încalcă dispoziţiile legale în vigoare, inclusiv regulamentele şcolare, vor fi sancţionaţi în funcţie de gravitatea acestora.
2.  Sancţiunile care se pot aplica elevilor sunt următoarele :

a)  observaţia individuală;
b)  Timp de linistire petrecut intr-o sala individuala de linistire  alaturi de profesor de serviciu pentru momente de agitatie mare/ agresivitate ce impiedica desfasurarea programului instructiv educativ;
c)  aplicarea de consecinţe naturale/ întarirea negativă/ time-out conform principiilor de modelare comportamentala recomandata conform diagnosticului.
d)  mutarea disciplinară la o clasă paralelă, din aceeaşi şcoală;
e)  scăderea notei la purtare (sub nota 7 trebuie discutată şi aprobată de consiliul profesoral);

f)  notificari trimise familiei elevului.
g)  Suspendarea elevului pe o durata limitata de timp.

h)  Preaviz de exmatriculare;

i)  Exmatriculare cu drept de reinscriere in anul scolar urmator in aceeasi unitate de invatamant;

j)  Exmatriculare cu drept de reinscriere in anul scolar urmator in alta unitate de invatamant;

3.  Sancţiunea se aplică şi pentru un număr de cel puţin 40 de absenţe nejustificate din totalul orelor de studiu sau cel puţin 30% din totalul orelor la o singură disciplină de studiu/modul, cumulate pe un an şcolar.
4.  Sancţiunea   se   aprobă,   în   Consiliul   profesoral   la   propunerea dirigintelui,  prin  consultarea Consiliului profesorilor clasei.  Dacă motivul  sancţionării  îl reprezintă absenţele nejustificate, aprobarea este condiţionată de emiterea, în prealabil, a preavizului de exmatriculare.
5.  Sancţiunea se consemnează în  registrul de procese-verbale al Consiliului profesoral, în catalogul clasei, în registrul de evidenţă a elevilor şi în registrul matricol.
6.  Sancţiunea se comunică părintelui/tutorelui legal şi elevului, dacă acesta a împlinit 18 ani, în scris, sub semnătură, de către dirigintele clasei.
7.  Elevii vinovaţi de deteriorarea bunurilor unităţii de învăţământ plătesc toate lucrările necesare reparaţiilor sau suportă toate cheltuielile pentru înlocuirea bunurilor deteriorate.
8.  În cazul în care vinovatul nu se cunoaşte, răspunderea materială devine colectivă, revenind întregii clase.
9.  În cazul distrugerii/ deteriorării manualelor şcolare primite gratuit, elevii  vinovaţi   înlocuiesc   manualul   deteriorat   cu   un   exemplar   nou, corespunzător disciplinei, anului de studiu şi tipului de manual deteriorat, iar în caz de imposibilitate, achită contravaloarea acestuia.
10.  Pentru faptele prevăzute la alin. (1) şi (3), elevii pot fi sancţionaţi, în conformitate cu dispoziţiile art. 119-129 din Regulamentul de organizarea si functionare a unitatilor de invatamant preuniversitar in vigoare.
     Încetarea calităţii de elev
     Calitatea de elev încetează în următoarele situaţii:
a)  la absolvirea studiilor învăţământului obligatoriu, liceal, postliceal sau profesional;

b)  în cazul abandonului şcolar;

c)  în cazul în care elevul înscris la şcoală şi nu se prezintă la cursuri în termen de 20 de zile de la începerea lor, fără să justifice absenţele.

     Elevii au dreptul să se transfere de la o unitate la alta, la cererea familiei cu aprobarea dată de consiliile de administraţie ale celor două şcoli.
     B. PARINTII – BENEFICIARI SECUNDARI
     Dispoziţii generale
Părinţii/tutorii legali au dreptul şi obligaţia de a colabora cu unitatea de învăţământ, în vederea realizării obiectivelor educaţionale.
Părinţii/tutorii legali au obligaţia ca, cel puţin o dată pe lună, să ia legătura cu dirigintele sau educatorul pentru a cunoaşte evoluţia copilului lor.
Părintele, tutorele legal instituit sau susţinătorul legal sunt obligaţi, conform legii, să asigure frecvenţa şcolară a elevului în învăţământul obligatoriu.
Parintele/ tutorele legal va tine seama de prevederile (drepturi/obligatii) prevazute in Acordul pentru educatie semnat la inceputul anului scolar/ la inscrierea elevului in scoala noastra.

Parintele/ tutorele legal va lua in considerare recomandarile echipei profesorale si din partea cabinetului medical privind eventuale controale medicale si evaluari specifice pentru elevi acolo unde sunt observatii pertinente privind necesitatea acestor controale medicale;
Accesul parintilor in unitatea de invatamant:

· Parintele/tutorele/sustinatorul legal al elevului are acces in incinta unitatii de invatamant daca:

a) A fost solicitat/programat pentru  o discutie cu un cadru didactic sau cu directorul unitatii

b) Desfasoara activitati in comun cu cadrele didactice
c) Depune o cerere/alt document la secretariatul unitatii de invatamant

d) Participa la actiuni organizate de parinti, aprobate de conducerea unitatii de invatamant.

· Se interzice intrarea parintilor in curtea unitatii de invatamant, in salile de clasa si pe holurile din fata claselor cu exceptia situatiilor prevazute mai sus.

· Discurtiile cu cadrele didactice se pot desfasura numai in pauze, in timpul programului de audiente sau in afara orelor de curs, in locul stabilit.

· Sedintele cu parintii numai in spatiile stabilite de profesorul diriginte.

· Pentru situatiile particulare ale parintilor care au si statut de asistent personal si solicita participarea permanenta la orele de curs, Consiliul de Administratie va tine cont de interesul suprem al fiecarui elev din acel colectiv in justificarea deciziei finale ce va fi luata in conformitate cu prevederile legale.
Conduita părintelui

Respect și colaborare

· Părinții trebuie să manifeste un comportament civilizat, respectuos față de cadrele didactice, personalul instituției, alți părinți și elevi.
· Comunicarea cu personalul școlii trebuie să fie bazată pe respect reciproc și deschidere la dialog.
· Este interzisă folosirea unui limbaj agresiv, ofensator sau a oricărei forme de violență verbală sau fizică.
Respectarea regulamentului instituției

· Părinții au obligația de a cunoaște și respecta regulamentul de ordine interioară al instituției.
· Accesul în incinta instituției se face conform regulilor stabilite (de exemplu, doar în anumite intervale orare și cu aprobare prealabilă).
· Este interzisă perturbarea activităților educaționale prin prezență neautorizată sau intervenții neadecvate.

Gestionarea situațiilor conflictuale

· În cazul unor nemulțumiri, părinții trebuie să urmeze căile oficiale de soluționare, prin discuții cu profesorii, dirigintele, conducerea școlii sau comisiile abilitate.
· Orice reclamație sau sesizare trebuie formulată în mod civilizat și adresată prin canalele oficiale ale instituției.

Protecția și siguranța elevilor

· Părinții trebuie să se asigure că elevii respectă regulile de siguranță impuse de instituție.
· Este interzisă influențarea negativă a copilului sau a altor elevi prin comportamente nepotrivite, atitudini agresive sau instigarea la nerespectarea regulilor.
· În cazul unor probleme de sănătate sau de comportament, părinții sunt obligați să informeze conducerea școlii pentru a lua măsurile adecvate.
     Comitetul de părinţi al clasei
1. Comitetul de părinţi al clasei se alege în fiecare an în adunarea generală a părinţilor elevilor clasei, convocată de învăţător/ diriginte, care prezidează şedinţa;
2. Convocarea adunării generale pentru alegerea comitetului de părinţi al clasei are loc în primele 30 zile de la începerea cursurilor anului şcolar;
3. Comitetul de părinţi al clasei se compune din trei persoane: un preşedinte şi doi membri;
4 . Dirigintele clasei convoacă adunarea generală a părinţilor la începutul fiecărui semestru şi la încheierea anului şcolar. De asemenea, dirigintele sau preşedintele comitetului de părinţi al clasei pot convoca adunarea generală a părinţilor ori de câte ori este necesar.

5 . Comitetul de părinţi al clasei reprezintă interesele părinţilor elevilor clasei   în  adunarea generală  a părinţilor  la nivelul  şcolii,  în consiliul reprezentativ al părinţilor şi în consiliul clasei.

6. Comitetul de părinţi al clasei are următoarele atribuţii:
a) ajută   învăţătorii/diriginţii   în   activitatea   de   cuprindere   în învăţământul   obligatoriu   a   tuturor   copiilor   de   vârstă   şcolară   şi   de îmbunătăţire a frecvenţei acestora;
b)  sprijină unitatea de învăţământ şi dirigintele în activitatea de consiliere şi de orientare socio-profesională sau de integrare socială a absolvenţilor;

c)  sprijină dirigintele/învăţătorul în organizarea şi desfăşurarea unor activităţi extraşcolare;

d)  are iniţiative şi se implică în îmbunătăţirea condiţiilor de studiu pentru elevii clasei;

e)  atrage persoane fizice sau juridice care, prin contribuţii financiare sau materiale, susţin programe de modernizare a activităţii educative şi a bazei materiale din clasă şi din şcoală.

f)  sprijină conducerea unităţii de învăţământ şi dirigintele/învăţătorul în întreţinerea, dezvoltarea şi modernizarea bazei materiale a clasei şi a unităţii de învăţământ.

7 . Comitetul de părinţi al clasei ţine legătura cu unitatea de învăţământ, prin dirigintele/ educatorul clasei.

8 . Comitetul de părinţi al clasei poate propune, în adunarea generală, dacă se consideră necesar, o sumă minimă prin care părinţii elevilor clasei să contribuie la întreţinerea, dezvoltarea şi modernizarea bazei materiale a clasei sau a unităţii de învăţământ.

9 . Contribuţia prevăzută la alin. (8) nu este obligatorie, iar neachitarea acesteia nu poate limita , în nici un caz, exercitarea de către elevi a drepturilor prevăzute de prezentul regulament şi de prevederile legale în vigoare. Informarea celor implicaţi cu privire la conţinutul acestui articol este obligatorie.

11. Contribuţia prevăzută la alin. (8) se colectează şi se administrează numai de către comitetul de părinţi, fără implicarea cadrelor didactice.
     Consiliul reprezentativ al părinţilor / Asociaţia de părinţi
1 .   La nivelul fiecărei unităţi de învăţământ funcţionează Consiliul reprezentativ al părinţilor.

2 .  Consiliul reprezentativ al părinţilor din unitatea de învăţământ este compus din preşedinţii comitetelor de părinţi ai fiecărei clase. La nivelul institutiei Scoala Gimnaziala Speciala nr. 10 Bucuresti, conform principiului reprezentativitatii, dat fiind faptul ca se lucreaza in colective mici de elevi – maxim 12, s-a decis alegerea in consiliul reprezentativ al parintilor la nivelul scolii cate un singur parinte de la fiecare nivel de scolaritate, ales liber din cadrul presedintilor de la nivelul fiecarei clase.
3.  Consiliul  reprezentativ  al  părinţilor prevăzut  la alin.  (1) îşi desemnează reprezentanţii săi în organismele de conducere ale şcolii.
4.  Consiliul reprezentativ al părinţilor poate decide constituirea sa în asociaţie cu personalitate juridică, conform reglementărilor în vigoare.
5.  Consiliul reprezentativ al părinţilor/ Asociaţia părinţilor se organizează şi funcţionează în conformitate cu propriul regulament de ordine interioară / statutul asociaţiei.
6.  Consiliul reprezentativ al  părinţilor  are următoarele atribuţii:
a)  susţine  unitatea de învăţământ  în  activitatea de  consiliere  şi orientare   socio-profesională    sau    de    integrare    socială    a absolvenţilor;
b)  propune unităţilor de învăţământ discipline şi domenii care să se studieze prin curriculumul la decizia şcolii;

c)  identifică surse de finanţare extrabugetară şi propune Consiliului de administraţie al unităţii, la nivelul căreia se constituie, modul de folosire a acestora;

d)  sprijină parteneriatele educaţionale dintre unităţile de învăţământ şi instituţiile cu rol educativ în plan local;

e)  susţine  unităţile   de  învăţământ  în  derularea  programelor  de prevenire şi de combatere a abandonului şcolar;

f)  se preocupă de conservarea, promovarea şi cunoaşterea tradiţiilor culturale specifice minorităţilor în plan local, de dezvoltare a multiculturalităţii şi a dialogului cultural;

h) susţine  unitatea de învăţământ în organizarea şi desfăşurarea festivităţilor anuale; 
i)  susţine   conducerea   unităţii   şcolare   în      organizarea   şi   în desfăşurarea consultaţiilor cu părinţii, pe teme educaţionale; 
j) conlucrează cu comisiile de ocrotirea a minorilor, cu organele de autoritate  tutelară  sau  cu  organizaţiile  nonguvernamentale  cu atribuţii în acest sens, în vederea soluţionării situaţiei elevilor care au nevoie de ocrotire; 
k) sprijină  conducerea  unităţii   de  învăţământ  în  întreţinerea  şi modernizarea bazei materiale; 
l)  are iniţiative şi se implică în îmbunătăţirea calităţii vieţii şi a activităţii elevilor, în internate şi în cantine.
7.Comitetele  de  părinţi   ale  claselor /Consiliul  reprezentativ  al părinţilor/Asociaţia de părinţi pot atrage resurse financiare extrabugetare, constând în contribuţii, donaţii, sponsorizări etc, venite din partea unor persoane fizice sau juridice din ţară şi străinătate, care vor fi utilizate pentru:
a) modernizarea şi întreţinerea patrimoniului unităţii de învăţământ, a bazei materiale şi sportive;
b)  acordarea de premii şi de burse elevilor;

c)  sprijinirea financiară a unor activităţi extraşcolare;

d)  acordarea de sprijin financiar sau material copiilor care provin din familii cu situaţie materială precară;

e)  alte activităţi care privesc bunul mers al unităţii de învăţământ sau care sunt aprobate de adunarea generală a părinţilor.
8. Fondurile colectate în condiţiile aliniatului (7) se cheltuiesc numai prin decizia organizaţiilor părinţilor, din proprie iniţiativă, sau în urma consultării consiliului de administraţie al unităţii de învăţământ.
9.Colectarea   şi   administrarea   sumelor   destinate   întreţinerii, dezvoltării şi modernizării bazei materiale a unităţii de învăţământ se face numai de către consiliul reprezentativ al părinţilor.
a) personalul didactic nu operează cu aceste fonduri.
b) Fondurile colectate de consiliul reprezentativ al părinţilor se cheltuiesc numai prin decizia acestuia, din propria iniţiativă sau în urma consultării consiliului de administraţie al unităţii de învăţământ.
c) Adunarea generală a asociaţiei părinţilor din unitatea de învăţământ stabileşte suma de bani care poate să se afle permanent la dispoziţia consiliului reprezentativ al părinţilor şi care să fie folosită pentru situaţii urgente, la solicitarea consiliului de administraţie al unităţii de învăţământ.
C. Comunitatea locala
Accesul persoanelor straine

· Toate persoanele din afara unitatii care intra in unitate vor fi legitimate de catre agentul de paza care inregistreaza datele din CI/BI in registrul special de intrare/iesire in/din unitate, ora intrarii, motivul vizitei si compartimentul/persoana la care doreste sa ajunga.

· Intrarea in incinta este permisa doar pentru persoanele care, in mod rezonabil au motive justificate de a se afla in acea incinta.

· In cazul in care este necesara doar predarea unor documente/colete, etc, aceasta se va realiza in afara incintei sau in holul de la intrarea principala, direct persoana careia ii sunt destinate.

· Daca exista suspiciuni, agentul de paza poate solicita controlul bagajelor persoanelor care solicit accesul in unitatea de invatamant.

· Personalul de monitorizare si control se legitimeaza, se consemneaza in registru, dar nu i se opreste CI.
· Accesul reprezentantilor mass-media in incinta unitatii se face numai pe baza documentului de identitate si numai cu acordul directorului. Reprezentantii mass-media pot filma in unitatea scolara numai in spatiile pentru care directorul si-a exprimat acordul in mod explicit iar intervievarea si filmarea personalului si elevilor se face numai in conditiile legii.

· Este interzis accesul in unitate  a persoanelor sub influenta bauturilor alcoolice sau a persoanelor turbulente, recalcitrante. In cazul prezentei acestor persoane, se solicita interventia organelor de politie.

· Profesorul de serviciu/agentul dse paza informeaza conducerea unitatii legat de orice eveniment. Toate evenimentele nedorite sunt semnalate politiei.
CAPITOLUL V. EVALUAREA REZULTATELOR ELEVILOR ÎN ACTIVITATEA INSTRUCTIV-EDUCATIVĂ, DE TERAPIE ŞI INTEGRARE SOCIO-ŞCOLARĂ
     Obiectele de studiu, activităţile practice, activităţile de terapie specifice şi minimum de ore pentru fiecare arie curriculară sunt stabilite prin planul de învăţământ - trunchiul comun şi disciplinele opţionale. Respectarea planului de învăţământ este obligatorie.
     Programele şcolare aprobate de Ministerul Educatiei sunt obligatorii – pentru fiecare tip/categorie de handicap, cu mentiunea ca pentru elevii scolarizati la domiciliu, cei cu deficiente severe/profunde/asociate se vor intocmi planuri de interventie personalizata.
     Procesul instructiv-educativ-terapeutic se desfăşoară prin lecţii şi activităţi în clase, cabinete, ateliere.
     Activităţile de educaţie fizică în şcoala au caracter preponderent de terapie şi recuperare psihomotrică, activitatea fiind accesibilă diagnosticului, deficienţei elevilor clasei.
     Elevii scutiţi de efort fizic au obligaţia de a fi prezenţi la orele de educaţie fizică şi sport. Acestor elevi nu li se acordă calificative/note şi nu li se încheie media la această disciplină în anul în care sunt scutiţi medical. 

      Pentru elevii scutiţi medical, profesorul de educaţie fizică şi sport consemnează în catalog, la rubrica respectivă, "scutit medical în anul şcolar", specificând totodată documentul medical, numărul şi data eliberării acestuia. Documentul medical va fi ataşat la dosarul personal al elevului, aflat la secretariat. Elevii scutiţi medical nu sunt obligaţi să vină în echipament sportiv la orele de educaţie fizică şi sport, dar trebuie să aibă încălţăminte adecvată pentru sălile de sport. Absenţele la aceste ore se consemnează în catalog. Pentru integrarea în colectiv a elevilor scutiţi medical, în timpul orei de educaţie fizică şi sport, cadrul didactic le poate atribui sarcini organizatorice care vor avea în vedere recomandările medicale, de exemplu: arbitraj, cronometrare, măsurare, înregistrarea unor elemente tehnice, ţinerea scorului etc.
 Încheierea situaţiei şcolare
     Evaluarea rezultatelor şcolare ale elevilor se realizează în mod ritmic pe tot parcursul modulelor scolare.
     Notele/calificativele acordate se comunică, în mod obligatoriu, elevilor, se trec în catalog şi în carnetul de elev, de către profesorul care le acordă şi se comentează cu părinţii.
     Numărul de calificative/note acordate anual fiecărui elev, la fiecare disciplină de studiu, este stabilit de cadrul didactic, în funcţie de numărul unităţilor de învăţare şi de numărul săptămânal de ore prevăzut în planul-cadru. La fiecare disciplină numărul de calificative/note acordate anual este cu cel puţin trei mai mare decât numărul de ore alocat săptămânal disciplinei în planul-cadru de învăţământ. 

    În cazul curriculumului organizat modular, numărul de note acordate trebuie să fie corelat cu numărul de ore alocate fiecărui modul în planul de învăţământ, precum şi cu structura modulului, de regulă, o notă la un număr de 25 de ore. Numărul minim de note acordate elevului la un modul este de două.
     La fiecare disciplină de studiu/modul se încheie anual o singură medie, calculată prin rotunjirea mediei aritmetice a notelor la cel mai apropiat număr întreg. La o diferenţă de 50 de sutimi, rotunjirea se face în favoarea elevului.  Mediile se consemnează în catalog cu cerneală roşie. 

    În cazul în care curriculumul este organizat modular, fiecare modul se dezvoltă ca o unitate autonomă de instruire. Media unui modul se calculează din notele obţinute pe parcursul desfăşurării modulului, conform prevederilor alin. Încheierea mediei unui modul care se termină pe parcursul anului se face în momentul finalizării acestuia. 

     Media anuală generală se calculează ca medie aritmetică, cu două zecimale, prin rotunjire, a mediilor anuale de la toate disciplinele/modulele şi de la purtare.
     Elevii sau reprezentanții acestora au dreptul să conteste rezultatele evaluărilor/ notărilor și atunci se urmează pașii recomandați prin procedură – intrarea în reevaluare realizată de un alt cadru didactic; dacă se constată că diferența e mai mare de 1 punct se va opera modificarea în catalog cu semnătura directorului și ștampila unității.

     Sunt declaraţi promovaţi elevii care, la sfârşitul anului şcolar, obţin la fiecare disciplină de studiu/modul cel puţin media anuală 5/calificativul "Suficient", iar la purtare, media anuală 6/calificativul "Suficient".  

     Sunt declaraţi amânaţi elevii cărora nu li se poate definitiva situaţia şcolară la una sau la mai multe discipline de studiu/module din următoarele motive: 

a) au absentat, motivat şi nemotivat, la cel puţin 50% din numărul de ore de curs prevăzut într-un an şcolar la disciplinele/modulele respective şi nu au numărul minim de calificative/note prevăzut de prezentul regulament; 

b) au fost scutiţi de frecvenţă de către directorul unităţii de învăţământ în urma unor solicitări oficiale, pentru perioada participării la festivaluri şi concursuri profesionale, cultural-artistice şi sportive, interne şi internaţionale, cantonamente şi pregătire specializată; 

d) au urmat studiile, pentru o perioadă determinată de timp, în alte ţări; 

e) nu au un număr suficient de calificative/note necesar pentru încheierea mediei/mediilor sau nu au calificativele/mediile anuale la disciplinele/modulele respective consemnate în catalog de către cadrul didactic din alte motive decât cele de mai sus, neimputabile personalului didactic de predare. 

       Încheierea situaţiei şcolare a elevilor amânaţi se face înaintea sesiunii de corigenţe, într-o perioadă stabilită de consiliul de administraţie. Elevii amânaţi care nu promovează la una sau două discipline/module de studiu în sesiunea de examene de încheiere a situaţiei şcolare a elevilor amânaţi se pot prezenta la sesiunea de examene de corigenţe. Elevii declaraţi amânaţi din clasa pregătitoare, respectiv din clasa I care nu se prezintă în sesiunile de examinare sunt reînscrişi în clasa pentru care nu s-a încheiat situaţia şcolară. 

       Sunt declaraţi corigenţi elevii care obţin calificativul "Insuficient"/medii anuale sub 5 la cel mult două discipline de studiu, precum şi elevii amânaţi care nu promovează examenul de încheiere a situaţiei şcolare la cel mult două discipline de studiu. 

     În cazul în care curriculumul este organizat modular, sunt declaraţi corigenţi: 

a) elevii care obţin medii sub 5 la modulele ce se finalizează pe parcursul anului şcolar, indiferent de numărul modulelor nepromovate; 

b) elevii care obţin medii sub 5 la cel mult două module care se finalizează la sfârşitul anului şcolar, precum şi elevii amânaţi care nu promovează examenul de încheiere a situaţiei şcolare la cel mult două module. 
      Pentru elevii corigenţi se organizează anual o singură sesiune de examene de corigenţă, într-o perioadă stabilită de Ministerul Educaţiei. 

     Pentru elevii corigenţi menţionaţi se organizează şi o sesiune specială de examene de corigenţă, în ultima săptămână de cursuri a anului şcolar. Media fiecărui modul, obţinută în cadrul sesiunii speciale de corigenţă, este şi media anuală a modulului. 
     Sunt declaraţi repetenţi: 

a) elevii care au obţinut calificativul "Insuficient"/medii anuale sub 5 la mai mult de două discipline de învăţământ/module care se finalizează la sfârşitul anului şcolar. Prevederile se aplică şi elevilor care nu au promovat examenele de corigenţă în sesiunea specială;

b) elevii care au obţinut la purtare calificativul anual "Insuficient"/media anuală mai mică de 6; 

c) elevii corigenţi care nu se prezintă la sesiunea de examen de corigenţă sau, după caz, la sesiunea specială sau care nu promovează examenul la toate disciplinele/modulele la care se află în situaţie de corigenţă; 

d) elevii amânaţi care nu se prezintă la sesiunea de încheiere a situaţiei şcolare la cel puţin o disciplină/un modul;

La sfârşitul clasei pregătitoare şi al clasei I elevii nu pot fi lăsaţi repetenţi.

Elevii declaraţi repetenţi se înscriu, la cerere, în anul şcolar următor în clasa pe care o repetă, la aceeaşi unitate de învăţământ, inclusiv cu depăşirea numărului maxim de elevi la clasă prevăzut de lege, sau se pot transfera la o altă unitate de învăţământ. 
După încheierea sesiunii de corigenţă, elevii care nu au promovat la o singură disciplină de învăţământ/un singur modul au dreptul să solicite reexaminarea. Aceasta se aprobă de către director, în cazuri justificate, o singură dată pe an şcolar.

Cererea de reexaminare se depune la secretariatul unităţii de învăţământ, în termen de 24 de ore de la afişarea rezultatelor examenului de corigenţă.

Reexaminarea se desfăşoară în termen de două zile de la data depunerii cererii, dar nu mai târziu de data începerii cursurilor noului an şcolar.

Comisia de reexaminare se numeşte prin decizie a directorului şi este formată din alte cadre didactice decât cele care au făcut examinarea anterioară.
Pentru elevii declaraţi corigenţi sau amânaţi, examinarea se face din toată materia studiată în anul şcolar, conform programei şcolare.
Pentru elevii care susţin examene de diferenţă, examinarea se face din toată materia studiată în anul şcolar respectiv sau dintr-o parte a acesteia, în funcţie de situaţie. Disciplinele/Modulele la care se dau examene de diferenţă sunt cele prevăzute în trunchiul comun şi în curriculumul diferenţiat al specializării/calificării profesionale a clasei la care se face transferul şi care nu au fost studiate de candidat. Se susţine examen separat pentru fiecare clasă/an de studiu. Notele obţinute la examenele de diferenţă din curriculumul diferenţiat se consemnează în registrul matricol, fără a fi luate în calcul pentru media anuală a elevului pentru fiecare an de studiu încheiat. Nu se susţin examene de diferenţă pentru disciplinele din curriculumul la decizia şcolii.
În cazul elevilor transferaţi în timpul anului şcolar, aceştia preiau disciplinele opţionale ale clasei în care se transferă.
În cazul transferului elevilor corigenţi la cel mult două discipline/module, cu schimbarea profilului/specializării/calificării profesionale, şi care nu vor mai studia la unitatea de învăţământ primitoare disciplinele/modulele respective, se vor susţine doar examenele de diferenţă. Prevederea se aplică şi în cazul elevilor declaraţi amânaţi.
     Dirigintele are obligaţia să treacă toate mediile în carnetele elevilor şi în registrul matricol.
     Consiliul profesoral, în şedinţa de încheiere a cursurilor, validează şi consemnează în procesul verbal lista elevilor pe clase, menţionându-se pentru fiecare situaţie şcolară: promovat, corigent, repetent, amânat, transferat, (exmatriculat), reorientare.
     Examenul de corigentă - constă în probe scrise, orale, practice conform Metodologiei Ministerului Educatiei.
     Directorul stabileşte prin decizie internă comisia de corigentă care cuprinde profesorul care a predat obiectul de studiu, un profesor de specialitate şi directorul ca preşedinte.
     Examenul de corigentă se susţine de regulă în şcoală, la clasa pe care a frecventat-o elevul.
     Media de la examenul de corigenţă constituie media anuală a obiectului respectiv şi intră în calcul la media generală anuală.
     Documentele de corigenţă, lucrările elevilor sunt păstrate în arhiva şcolii timp de un an.

     Elevii corigenţi sau amânaţi, care din cauza de forţă majoră, cunoscută de şcoală, dovedită cu acte, nu s-au putut prezenta la examenul de corigentă sunt examinaţi la o altă dată, stabilită de conducerea şcolii.  Elevii care nu s-au prezentat la examenul de corigentă nici până la această dată sunt declaraţi repetenţi.
     Înscrierea elevilor în clasa următoare se va face numai după promovarea tuturor examenelor de corigentă.
     ACTIVITĂŢI DE TERAPII SPECIFICE SI DE COMPENSARE
     La nivelul şcolii, corespunzător planului cadru al învăţământului special se organizează şi desfăşoară activităţi pentru aria curriculară „Terapii specifice si de compensare".
     Activitatea de terapii specifice se concretizează în :
· evaluare si consiliere psihopedagogica, psihodiagnoza.;

· terapii si programe de interventie;

· terapia psihomotrică - kinetoterapie.
· terapie ocupațională în cadrul activităților de preprofesionalizare la atelier.
ACTIVITATEA ÎN AFARA CLASEI ŞI EXTRAŞCOLARĂ
     Activitatea aceasta este parte componentă a procesului instructiv-educativ, asigurând continuitatea şi aprofundarea instrucţiei ţi educaţiei, cât şi adaptarea şi integrarea în viaţa socială a elevilor.
     Aceasta activitate se organizează şi se desfăşoară la nivelul fiecărei clase şi la nivelul şcolii pe baza programelor anuale şi semestriale, cuprinzând acţiuni cultural-artistice, sportive, cercuri, concursuri, serbări şcolare, acţiuni turistice, recreative pe baza unor programe anuale şi semestriale.
     Activitatea se desfăşoară în timpul liber al elevilor. Este interzisă scoaterea elevilor de la orele de predare-instruire prevăzute în planul de învăţământ; dat fiind specificul institutiei Scoala Gimnaziala Speciala nr. 10 in situatii speciale se pot face derogari pentru organizarea unor activitati extrascolare.
ORIENTAREA ŞCOLARĂ ŞI PROFESIONALĂ
     Orientarea şcolară şi profesională constituie o obligaţie a întregului personal, conducătorul activităţii la nivelul fiecărei clase fiind dirigintele, iar la nivelul şcolii - Comisia Interna de Evaluare Continua si parintii.
 În vederea realizării acestei activităţi este necesar:
· studierea personalităţii elevilor, cunoaşterea înclinaţiilor şi intereselor individuale ale acestora;

· antrenarea elevilor în activităţi care să asigure formarea şi dezvoltarea înclinaţiilor, abilităţilor pentru muncă, pentru o activitate utilă;

· informarea  elevilor  asupra  diferitelor profesii   adecvate  acestora, precum şi asupra căilor de pregătire;

· îndrumarea părinţilor asupra modului de orientare într-o profesie, a implicaţiilor  şi  disponibilităţilor elevilor care  solicită o anumită profesie.

     Coordonatorul CIEC colaborează cu CMBRAE, cu autorităţile şcolare şi locale pentru integrarea profesională a elevilor.
     Programul elaborat în vederea OSP este prezentat Consiliului de Administraţie şi vizat de director.
ACTIVITATEA METODICĂ ŞI PERFECŢIONAREA ÎN CADRUL COMISIILOR METODICE
La nivelul Scolii Gimnaziale Speciale Nr. 10 funcţionează comisii: 

1.cu caracter permanent; 

2.cu caracter temporar; 

3.cu caracter ocazional.

Comisiile cu caracter permanent sunt: 

a) comisia pentru curriculum ce cupride și comisiile metodice la nivelul ariilor curriculare;
b) comisia de evaluare şi asigurare a calităţii; 

c) comisia de securitate şi sănătate în muncă şi pentru situaţii de urgenţă; 

d) comisia pentru controlul managerial intern; 

e) comisia pentru prevenirea şi eliminarea violenţei, a faptelor de corupţie şi discriminării în mediul şcolar şi promovarea interculturalităţii; 

f) comisia pentru mentorat didactic şi formare în cariera didactică.

Comisiile cu caracter permanent îşi desfăşoară activitatea pe tot parcursul anului şcolar, comisiile cu caracter temporar îşi desfăşoară activitatea doar în anumite perioade ale anului şcolar, iar comisiile cu caracter ocazional sunt înfiinţate ori de câte ori se impune constituirea unei astfel de comisii, pentru rezolvarea unor probleme specifice apărute la nivelul unităţii de învăţământ. 

Comisiile cu caracter temporar şi ocazional vor fi stabilite de fiecare unitate de învăţământ, prin regulamentul de organizare şi funcţionare a unităţii de învăţământ. 

 Comisiile de la nivelul unităţii de învăţământ îşi desfăşoară activitatea pe baza deciziei de constituire emise de directorul unităţii de învăţământ. În cadrul comisiei de evaluare şi asigurare a calităţii comisia pentru prevenirea şi eliminarea violenţei, a faptelor de corupţie şi discriminării în mediul şcolar şi promovarea interculturalităţii sunt cuprinşi  reprezentanţi ai părinţilor sau ai reprezentanţilor legali.

Activitatea comisiilor din unitatea de învăţământ şi documentele elaborate de membrii comisiei sunt reglementate prin acte normative sau prin regulamentul de organizare şi funcţionare a unităţii de învăţământ. 

Atribuţiile comisiei pentru mentorat didactic şi formare în cariera didactică sunt următoarele:

a) asigură, la nivelul unităţii de învăţământ, planificarea, organizarea şi desfăşurarea activităţilor din domeniul formării în cariera didactică;

b) realizează diagnoza de formare continuă la nivelul unităţii de învăţământ; 

c) asigură evaluarea stadiului de îndeplinire a condiţiei de formare pentru personalul didactic şi validează, după evaluare, îndeplinirea condiţiei de formare prin acumularea numărului de credite profesionale transferabile legal prevăzut, inclusiv prin recunoaşterea şi echivalarea în credite profesionale transferabile, a rezultatelor participării personalului didactic la programe pentru dezvoltare profesională continuă şi pentru evoluţia în cariera didactică; 

d) asigură monitorizarea impactului formării cadrelor didactice asupra calităţii procesului de predare-învăţare-evaluare şi a progresului şcolar al elevilor; 

e) organizează activităţi pentru dezvoltare profesională continuă - acţiuni specifice unităţii de învăţământ, lecţii demonstrative, schimburi de experienţă etc.; 

f) implementează standardele de formare asociate profilului profesional al cadrelor didactice; 

g) consiliază cadrele didactice în procesul de predare-învăţare-evaluare, inclusiv în sistem blended learning/online; 

h) realizează graficul activităţilor de practică pedagogică şi monitorizează activitatea profesorilor mentori, în cazul în care unitatea de învăţământ este şcoală de aplicaţie; 

i) asigură organizarea şi desfăşurarea activităţilor specifice de mentorat didactic pentru cadrele didactice debutante, în vederea susţinerii examenului naţional pentru definitivare în învăţământul preuniversitar;
 j) realizează rapoarte şi planuri anuale privind dezvoltarea profesională continuă şi evoluţia în cariera didactică a personalului didactic încadrat în unitatea de învăţământ;

k) orice alte atribuţii decurgând din legislaţia în vigoare şi din regulamentul de organizare şi funcţionare a unităţii de învăţământ.

     Personalul didactic are obligaţia de a participa la activităţile de perfecţionare organizate în şcoală şi în afara ei, respectând Legea nr. 128/1998.
     Activitatea metodică şi de perfecţionare se desfăşoară în şcoală si inafara scolii prin:
a)  comisiile metodice;

b)  participări la activităţile de perfecţionare ale CCD;
a)  schimburi de experienţă organizate în şcoală sau în cercul pedagogic de la nivelul sectorului/municipiului Bucureşti;

b)  participări la consultaţii, conferinţe, dezbateri, întâlniri;

c)  pregătirea şi participarea la examenele pentru obţinerea gradelor didactice;

d)  participarea cadrelor didactice la cercetarea ştiinţifică, la elaborarea de programe, manuale, mijloace de învăţământ.
     Activitatea fiecărei comisii metodice este coordonată de către un responsabil de comisie, care are următoarele atribuţii:
· întocmeşte planul anual de activitate al comisiei şi conduce şedinţele acesteia;

· vizează planificarea cadrelor didactice, care fac parte din comisia respectivă;

· acordă sprijin cadrelor didactice la întocmirea diferitelor materiale teoretice;

· propune Consiliului de administraţie calificativele anuale;

· ţine evidenţa muncii comisiei metodice (dosarul, procesele verbale, referate specialităţi, materiale didactice).
DOCUMENTELE DE EVIDENŢĂ A ACTIVITĂŢII ŞCOLARE
  Documentele de evidenţă şcolară sunt:
· registrul de evidenţă şi înscriere a copiilor din şcoală;

· cataloagele de clasă;

· registrele matricole;

· registrul de evidenţă pentru actele de studii primate şi eliberate;

· condica pentru prezenţa cadrelor didactice;

· condica pentru prezenţa personalului administrativ;

· registrul de inspecţii şcolare;
· registrul de procese verbale ale Consiliului profesoral şi cel al Consiliului de Administraţie;
· documente contabile.

     Documentele şcolare se completează conform instrucţiunilor Ministerul Educatiei şi se păstrează în arhiva şcolii. Anual acestea sunt verificate şi vizate de director.
     Documentele şcolare sunt procurate de la Inspectoratul Şcolar al Municipiului Bucureşti prin comanda scrisă şi sunt utilizate prin secretariatul şcolii care asigură evidenţa şi înregistrarea acestora.
     Actele de studii se întocmesc şi se eliberează numai pe baza datelor din registrul matricol şi din catalogul clasei. Ele se semnează de către directorul şi secretarul şcolii care poartă întreaga răspundere pentru exactitatea datelor trecute în actele eliberate.
    Actele de studii se eliberează numai pe formulare tip elaborate de Ministerul Educatiei.
    Actele de studii primate sau eliberate de şcoala se trec în registrele de evidenţă a actelor de studii, tipărite de Ministerul Educatiei Registrele de evidenţă sunt semnate şi parafate de director şi secretarul şcolii, care răspund de păstrarea lor.
     Şcolile pot elibera la cerere, adeverinţe provizorii pentru nevoi urgente, pe timp limitat, cu valabilitate de 30 zile.

PERSONALUL DIDACTIC, DIDACTIC AUXILIAR ŞI NEDIDACTIC
Conform HG nr. 1251/2005 
A Personalul didactic al Scolii Gimnaziala Speciala nr. 10
1.  de conducere - director;

2.  profesorii psihopedagogi pentru activităţile de terapii specifice si de compensare 
3.  profesorii de psihopedagogie speciala; 
4.  învăţător educator; profesor educator 
5.  profesor de kinetoterapie 

6.  profesor psihopedagog pentru educaţie incluziva, itinerant.

7.  maistru - instructor 
8.  profesor de religie

9.  profesor de educatie fizica si activitati sportive
B Personalul auxiliar al Şcolii Gimnaziale Speciale Nr.10
· secretar;

· administrator financiar;

- administrator de patrimoniu;

- asistent social;

- informatician;

- medic;

- asistent medical;

- infirmiera.
C. Personal funcţional, operativ de servire
· bucătar, muncitor calificat bucătărie;
· îngrijitor; 
· muncitor întreținere.

PERSONALUL DIDACTIC
Atribuţiile funcţiei didactice:
1.Sarcini privind respectarea legislaţiei:
A. Să cunoască, să respecte şi să aplice:
· Legea învăţământului;
· Statutul cadrului didactic;
· Regulamentul de organizare şi funcţionare al unităţilor de învăţământ preuniversitar;
· Regulamentul de ordine interioară al şcolii;
· Reglementările, ordinele Ministerul Educatiei /ISMB;
- Legislaţia privind protecţia muncii; 
- Legea privind interzicerea  fumatului în instituţii publice;
- Semnarea condicii înainte de începerea cursurilor;
- Predarea/primirea elevilor se face prin semnătură în jurnalul clasei;
- Supravegherea elevilor pe tot parcursul programului: ore de curs, pauze, servirea mesei, activităţi extraşcolare;
- Serviciul pe şcoală – contra tură cu realizarea unui proces verbal la sfârşitul programului.
B. Să realizeze orele conform normei didactice.
C. Să respecte regimul de zi şi orarul şcolii.
D. Inlocuirea profesorului care lipseste se va realiza respectand urmatorii pasi:

- directorul propune cadrelor didactice de aceeasi specializare preluarea orelor cadrului didactic care lipseste in formatul „plata cu ora”;

- daca nu exista aceasta posibilitate, se pot comasa clase pe acelasi nivel;

- daca nu sunt clase compatibile preia acele ore profesorul de serviciu conform graficului aprobat de conducerea scolii 
     2. Sarcini privind activitatea de proiectare didactică:
A. Să cunoască şi să aplice curriculum-ul naţional, programele, manualele, documentele specifice invatamantului special.

B. Să întocmească planificările calendaristice.

C. Să întocmească programe opţionale, programe individualizate raportate la diagnosticul medical şi psihopedagogic.

 D. Să pregătească activităţile didactice ce urmează a fi desfăşurate (plan de activităţi, schiţe, material didactic, auxiliar).

     3. Sarcini privind procesul de învăţare, predare, terapie:
A. Să respecte conţinutul programelor şcolare şi a programelor de terapie-recuperare;
B. Să se preocupe de calitatea lecţiilor şi activităţilor;

C. Să dea dovadă de tact professional, echilibru emoţional, empatie; 
D. Să adopte un sistem de predare stimulativ, pozitiv prin:

·  diversificarea procedurilor de evaluare;

·  optimizarea raportului professor-elev;

·  evaluarea corecta, în timp a temelor, lucrărilor şi produselor elevilor cât şi a progresului înregistrat individual;

·  respectarea ritmicităţii în notare.
     4.Sarcini privind activitatea metodică de formare continuă şi de perfecţionare:
A. Să participle la consiliile profesionale;
B. Să participle la activitatea comisiilor metodice din şcoală;
C. Să participe la activităţi metodice la nivel de sector şi municipiu;
D. Să participe periodic la cursuri de perfecţionare şi la recomandarea conducerii şcolii.
     5.Sarcini privind activitatea educativă:
A. Să conducă şi să îndrume elevii în activităţile extracurriculare: excursii, tabere, serbări, vizite, vizionări, spectacole;
B. Să realizeze programe specifice colectivului de elevi în vederea integrării, adaptării sociale;

C. Să realizeze instructaje şi aplicaţii de protecţia muncii PSI;

D. Să urmărească frecvenţa elevilor pentru:

·  prevenirea abandonului şcolar;

·  evidenţa şi motivarea absenţelor;

·  asigurarea şcolarizării cu frecvenţa redusă a elevilor recomandaţi de CIEvC;
     6. Sarcini permanente:

A. Prezentarea zilnică la program fără întârzieri, absenţe nemotivate;

B. Efectuarea serviciului pe şcoală şi îndeplinirea unor obligaţii ce decurg de aici;

C. Supravegherea elevilor în timpul recreaţiei;

D Respectarea disciplinei muncii specifice şcolii: regim de zi, orar, ţinuta corespunzătoare, relaţii   principiale în colectivul didactic, cu elevii, cu familia;

E. Evitarea desfăşurării în spaţiul şcolar de activităţi politice, de prozelitism religios şi de propagare a ideilor care denigrează poporul roman.
     7. Sarcini din planul general anual, de activitate:

A. Să îşi realizeze sarcinile care ii revin in fiecare comisie;

B. Să-şi îndeplinească atribuţiile ca profesor de serviciu;

C. Să răspundă de patrimoniu şi inventarul didactic aflat în spaţiile şcolare;

D. Să răspundă de securitatea elevilor pe toată durata activităţii şcolare (orarul zilnic);

E. Să completeze corect şi în termen documentele şcolare (situaţii statistice, cataloage, rapoarte, fişe de evaluare psihopedagogică.
NOTĂ:
     Sunt interzise cadrelor didactice următoarele:
· întârzierea sau absentarea nemotivată de la ore;

· ţinuta vestimentară necorespunzătoare;

· fumatul în faţa elevilor sau în alte locuri decât cele prevăzute ca atare în instituţie;

· întreţinerea unor relaţii conflictuale cu elevii, familia, personalul şcolii;

· denigrarea instituţiei sau a colegilor;

· implicarea în activităţi politice în şcoli, acte de denigrare a poporului român, prozelitism religios.                                                                                                                           
Compartimentul de secretariat este subordonat directorului unităţii de învăţământ.

· Secretariatul funcţionează pentru elevi, părinţi, personalul unităţii de învăţământ şi pentru alte persoane interesate, potrivit unui program de lucru aprobat de director.
· Secretariatul asigură permanenţa pe întreaga perioadă de desfăşurare a orelor de curs.
· Secretarul aduce condica în cancelarie şi o ia la sfârşitul orelor. Secretarul descuie şi încuie fişetul, în care se păstrează cataloagele, la începutul/ terminarea orelor, după ce a verificat, împreună cu profesorul/ învăţătorul de serviciu, existenţa tuturor cataloagelor.
· Secretarul completează fişele matricole, cataloagele de corigentă şi se ocupă de arhivarea tuturor documentelor şcolare.
· În perioada vacanţelor şcolare, cataloagele se păstrează la secretariat.

· Procurarea, deţinerea şi folosirea sigiliilor se fac în conformitate cu reglementările stabilite prin ordinul Ministerul Educatiei.

· Procurarea, completarea, eliberarea şi evidenţa actelor de studii se fac în conformitate cu prevederile „Regulamentului privind regimul juridic al actelor de studii şi al documentelor de evidenţă şcolară în învăţământul preuniversitar", aprobat prin ordinul Ministrului Educaţiei şi Cercetării.
· Evidenţa, selecţionarea, păstrarea şi depunerea documentelor şcolare la Arhivele Naţionale, după expirarea termenelor de păstrare stabilite prin Indicatorul termenelor de păstrare, aprobat prin ordinul Ministerul Educaţiei, se fac în conformitate cu prevederile Legii Arhivelor Naţionale nr. 16 din 2 aprilie 1996.
Serviciul de contabilitate este subordonat directorului unităţii de învăţământ.
· Serviciul de contabilitate al unităţii de învăţământ şi cel al centrului de execuţie bugetară, acolo unde este cazul, subordonat directorului-ordonator terţiar de credite, asigură şi răspunde de organizarea şi desfăşurarea activităţii financiar-contabile a unităţii de învăţământ, în conformitate cu dispoziţiile legale în vigoare.
· Contabilitatea îndeplineşte orice sarcini financiar-contabile încredinţate de director sau stipulate expres în acte normative.

Serviciul de administraţie este subordonat directorului unităţii de învăţământ.
· Administratorul îşi desfăşoară activitatea sub conducerea directorului, răspunde de gestionarea şi de întreţinerea bazei materiale a unităţii de învăţământ, coordonează activitatea personalului administrativ de întreţinere şi curăţenie (mecanici, paznici, muncitori, personalul de cantină, şi de aprovizionare).
· Intregul inventar mobil şi imobil al unităţii de învăţământ se trece în registrul inventar al acesteia şi în evidenţele contabile. 
· Schimbarea destinaţiei bunurilor ce aparţin unităţii de învăţământ se poate face numai cu îndeplinirea formelor legale.
· Programul personalului de îngrijire se stabileşte de către administrator, potrivit nevoilor unităţii de învăţământ şi se aprobă de director.
· Administratorul stabileşte sectoarele de lucru ale personalului de îngrijire, în funcţie de nevoile unităţii de învăţământ, directorul poate schimba aceste sectoare.
· Administratorul nu poate folosi personalul subordonat în alte activităţi decât în cele necesare unităţii de învăţământ.
Informaticianul este subordonat directorului unităţii de învăţământ.
· Atribuţiile fiecărei funcţii sunt menţionate în fişele de post aprobate de director.

